Diari Oficial de la Generalitat Valenciana


Sumari del DOGV 7451, del 27-01-2015 (2015/587)

ORDE 2/2015, de 21 de gener, de la Conselleria de Presidència i Agricultura, Pesca, Alimentació i Aigua, per la qual s'aproven les ajudes per a l'aplicació de les mesures d'inversió i d'innovació del programa de suport 2014-2018 al sector vitivinícola espanyol a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/587


Data del document
:   21-01-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

ORDE 2/2015, de 21 de gener, de la Conselleria de Presidència i Agricultura, Pesca, Alimentació i Aigua, per la qual s'aproven les ajudes per a l'aplicació de les mesures d'inversió i d'innovació del programa de suport 2014-2018 al sector vitivinícola espanyol a la Comunitat Valenciana. [2015/587]  
PREÀMBUL  
  
El passat 20 de desembre de 2014 es va publicar en el Boletín Oficial del Estado núm 307 el Reial Decret 1079/2014, de 19 de desembre, per a l'aplicació de les mesures del Programa de Suport al Sector Vitivinícola Espanyol. Este text adapta el Reial Decret 548/2013, de 19 de juliol, per a l'aplicació de les mesures del programa de suport 2014-2018 al sector vitivinícola espanyol (modificat al seu torn pel Reial Decret 549/2014, de 24 de juny) al nou Reglament (UE) 1308/2013, del Parlament Europeu i del Consell, de 17 de desembre de 2013, pel qual es crea una organització comuna de mercats dels productes agraris i pel qual es deroga, entre altres, el Reglament (CE) 1234/2007. Este nou reglament inclou noves mesures elegibles que poden ser incorporades en els programes de suport nacionals respectius.   
  
En el marc del reglament esmentat, el nou reial decret procedix a incorporar, entre altres, la nova mesura d'innovació, que preveu ajudes a les inversions tangibles o intangibles per a la transferència de coneixements o la realització d'operacions preparatòries o d'estudis pilot, destinades al desplegament de nous productes relacionats amb el sector del vi o subproductes del vi o nous procediments i tecnologies. Per això regula en el capítol II, secció quarta, articles 53 a 66, la mesura d'inversió, i en la secció quinta, articles 67 a 79, la mesura d'innovació, la implantació de la qual a escala autonòmica requerix el desplegament normatiu corresponent.   
En este sentit, si el Reial Decret 548/2013 esmentat va ser desplegat en l'àmbit territorial d'esta comunitat autònoma amb l'Orde 24/2013, de 30 de desembre, de la Conselleria de Presidència i Agricultura, Pesca, Alimentació i Aigua, per la qual s'aproven les ajudes per a l'aplicació de la mesura d'inversió del programa de suport 2014-2018 al sector vitivinícola espanyol a la Comunitat Valenciana, ara, amb la inclusió de noves mesures en el Segon Programa de Suport al Sector Vitivinícola Espanyol i de nous matisos en les mesures ja existents com és, en este cas la d'inversió, és procedent elaborar una nova orde que derogue i substituïsca l'orde 24/2013 esmentada.   
Per tot això que s'ha exposat, es considera necessari, per un costat, introduir determinades novetats en la mesura d'inversió com són l'ampliació de l'àmbit subjectiu a què van dirigides les presents ajudes (qualsevol empresa que realitze activitats de transformació i/o comercialització de productes vitivinícoles independentment de la seua dimensió o forma jurídica), i per un altre, regular la nova mesura d'innovació. Tot això per a facilitar als solicitants l'aportació de la informació necessària per a l'estudi i resolució posterior de les seues solicituds.  
  
Fent ús de les facultats que em conferixen l'article 28.e de la Llei 5/1983, del Consell, de 30 de desembre de 1983, l'article 47.3 del text refós de la Llei de la Hisenda Pública de la Generalitat Valenciana, i vista la proposta de la Direcció General d'Empreses Agroalimentàries i Pesca,  
  
  
ORDENE  
  
CAPÍTOL I  
Disposicions generals  
  
Article 1. Objecte i àmbit  
1. Per la present orde es regula la concessió de les ajudes dirigides a l'aplicació de les mesures d'inversió i d'innovació del Programa de Suport al Sector Vitivinícola 2014-2018 (d'ara en avant, PASV 2014-2018) en l'àmbit territorial de la Comunitat Valenciana.  
2. En relació amb la mesura d'inversió, i a fi de millorar el rendiment global de les empreses del sector vitivinícola i adaptar-les a les demandes del mercat, així com a augmentar-ne la competitivitat, es concedirà suport financer a les inversions tangibles o intangibles en instalacions de transformació i infraestructura vinícola, així com estructures i instruments de comercialització, inclús a fi de millorar l'estalvi d'energia, l'eficiència energètica global i els processos sostenibles.  
  
Estes inversions es referiran a la producció o comercialització, o a ambdós, dels productes vitivinícoles mencionats en l'annex VII, part II, del Reglament (UE) 1308/2013, del Parlament Europeu i del Consell, i que s'hagen produït en territori espanyol.  
3. En relació amb la mesura d'innovació, i amb l'objecte de millorar la comercialització i la competitivitat dels productes vitivinícoles, es concedirà suport a les inversions tangibles o intangibles destinades al desenrotllament de nous productes, procediments i tecnologies relacionats amb els productes que es descriuen en l'annex VII, part II, del Reglament (UE) núm. 1308/2013, del Parlament Europeu i del Consell, de 17 de desembre de 2013, i que s'hagen produït en el territori espanyol.  
  
Article 2. Finançament de les ajudes  
1. Els projectes d'inversió anuals es finançaran a càrrec de l'exercici FEAGA en el qual es finalitzen. Els projectes plurianuals es finançaran a càrrec dels exercicis FEAGA consecutius per als quals haja sigut solicitada i aprovada la inversió.  
2. La concessió de les presents ajudes correspon a l'Agència Valenciana de Foment i Garantia Agrària.  
3. La dotació pressupostària es farà en la línia SE831000 del pressupost de l'Agència Valenciana de Foment i Garantia Agrària a càrrec del FEAGA, de conformitat amb l'article 4 del Reglament (UE) 1306/2013, del Parlament Europeu i del Consell, de 17 de desembre de 2013, sobre el finançament, gestió i seguiment de la política agrícola comuna, pel qual es deroguen els reglaments (CE) 352/78, (CE) 165/94, (CE) 2799/98, (CE) 814/2000, (CE) 1290/2005 i (CE) 485/2008, del Consell.  
  
  
CAPÍTOL II  
Inversions  
  
Article 3. Beneficiaris  
1. Poden ser beneficiaris de la mesura d'inversions les empreses que realitzen activitats de transformació o comercialització de productes vitivinícoles o bé ambdós activitats simultàniament.   
L'empresa ha d'haver iniciat el desplegament d'eixes activitats amb anterioritat a la data de presentació de la solicitud d'ajuda o iniciar-la amb l'execució del projecte d'inversió motiu de la solicitud d'ajuda.  
  
No obstant això, quan es tracte de solicitants l'activitat dels quals siga, o pretenga ser, únicament la comercialització de productes vitivinícoles, han de satisfer, segons corresponga, els requisits següents:   
a) Si es tracta d'una empresa ja en activitat, almenys un 80 per cent de la seua facturació de l'últim exercici tancat haurà de procedir de la comercialització de productes vitivinícoles.  
b) Si es tracta d'una empresa l'activitat de la qual s'inicia amb l'execució del projecte d'inversió motiu de la solicitud d'ajuda, haurà de comprometre's perquè almenys el 80 per cent de la seua facturació anual durant el període de durabilitat de les inversions procedisca de la comercialització dels productes vitivinícoles.  
En tot cas, el beneficiari de l'ajuda ha de ser el responsable final del finançament del projecte, de tal manera que el gasto de la inversió haurà de suportar-se en la seua comptabilitat.  
2. L'empresa ha de demostrar viabilitat econòmica.  
3. Amb independència de tot això anterior, no poden ser beneficiàries d'esta ajuda les empreses en què concórrega alguna de les circumstàncies següents:  
a) Quan l'empresa solicitant es trobe en situació de crisi, segons es definix en les directrius comunitàries sobre ajudes estatals de salvament i de reestructuració d'empreses en crisi, d'acord amb les directrius sobre ajudes estatals de salvament i de reestructuració d'empreses no financeres en crisi (Comunicació 2014/C 249/01, de la Comissió, 31.07.2014).  
b) Quan l'empresa solicitant es trobe en procés d'haver solicitat la declaració de concurs voluntari, haver sigut declarada insolvent en qualsevol procediment, trobar-se declarada en concurs, llevat que en este haja adquirit l'eficàcia un conveni, estar subjectes a intervenció judicial o haver sigut inhabilitada d'acord amb la Llei 22/2003, de 9 de juliol, Concursal, sense que haja conclòs el període d'inhabilitació fixat en la sentència de qualificació del concurs.  
c) Quan no s'acredite que l'empresa solicitant es troba al corrent de les obligacions tributàries i amb la Seguretat Social, així com de les obligacions per reintegrament de subvencions.  
  
Article 4. Obligacions dels beneficiaris  
1. Amb caràcter general, els beneficiaris de les ajudes han de:  
a) Complir l'objectiu, executar el projecte o realitzar l'activitat que fonamenta la concessió de la subvenció.  
b) Justificar el compliment dels requisits i condicions, així com la realització del projecte o activitat, i el compliment de la finalitat que determinen la concessió o aprofitament de la subvenció.  
c) Portar un compte bancari únic exclusiu per a totes les transaccions relatives a l'operació cofinançada pel FEAGA.  
d) Sotmetre's a les actuacions de comprovació, que efectuarà l'òrgan concedent, així com qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici de les actuacions. Així mateix, han de sotmetre's als controls sobre el terreny i de durabilitat de la inversió a realitzar per l'òrgan competent i per qualsevol organisme de l'AVFGA o de la Comissió Europea amb competències de control de fons FEAGA.  
  
e) Acreditar la durabilitat de les operacions relatives a les inversions durant els cinc anys següents des de la data del pagament final de l'ajuda.   
Així mateix, la durabilitat serà exigible als adquirents, en els supòsits de transmissió de l'activitat productiva i de les infraestructures lligades a l'activitat objecte de l'ajuda, i s'ha d'acreditar fefaentment davant de l'autoritat competent que esta circumstància és coneguda i acceptada pels adquirents de conformitat amb el que preveu l'article 50.5 del Reglament (UE) núm. 1308/2013, del Parlament Europeu i del Consell, de 17 de desembre. En cas contrari, qualsevol supòsit de reintegrament seria exigible sobre el beneficiari original de l'ajuda.  
  
f) Acreditar, amb anterioritat a dictar-se la proposta de resolució de concessió, que es troben al corrent del compliment de les obligacions tributàries i davant de la Seguretat Social, així com en el reintegrament de subvencions. No obstant això, lel solicitant podrà autoritzar l'òrgan gestor per a demanar, a través de certificats telemàtics, l'acreditació del compliment de les seues obligacions tributàries i davant de la Seguretat Social.  
g) Acreditar, per mitjà de declaració responsable, la no-concurrència de cap de les circumstàncies previstes en els punts 2 i 3 de l'article 13 de la Llei 38/2003, General de Subvencions.   
h) Comunicar a l'òrgan concedent, en la solicitud de subvenció, així com en qualsevol moment de la vigència de l'expedient, la solicitud o obtenció d'altres ajudes per a la mateixa finalitat per altres administracions o ens públics. En el cas que la solicitud o concessió d'altres ajudes s'efectue durant la tramitació de l'expedient, esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
i) Procedir al reintegrament dels fons percebuts quan siga procedent d'acord amb el que establixen els articles 36, 37 i 40 de la Llei 38/2003, de 17 de novembre, General de Subvencions.  
j) Acreditar viabilitat econòmica i suficient capacitat i mitjans per a assegurar l'adequada execució de la inversió en els termes establits en la present orde.  
k) Permetre a la conselleria competent en matèria d'agricultura, o a les entitats nomenades per a això, el control de qualitat dels treballs realitzats i el material utilitzat.  
l) Estar inscrit o, en el cas que per la naturalesa de la inversió així siga procedent, actualitzar la seua situació registral, en el Registre d'Establiments Agroalimentaris, abans del pagament corresponent a l'última anualitat de l'ajuda concedida. L'incompliment d'esta obligació implicarà el reintegrament de les ajudes parcials rebudes i els interessos corresponents.  
m) Aportar una declaració responsable de compliment de la norma sobre integració de persones amb discapacitat o, si és el cas, l'exempció, i també una declaració de percentatge de treballadors discapacitats sobre plantilla total, tancada el 31 de desembre de l'any anterior al de la presentació de la solicitud d'ajudes, d'acord amb el que disposa el Decret 279/2004, del Govern Valencià.   
n) Constituir, en el moment d'acceptació de la concessió de l'ajuda, una garantia de bona execució, d'acord amb les condicions previstes en l'article 14 de la present orde reguladora d'ajudes.   
o) Qualsevol altra que legalment corresponga com a beneficiari de subvencions públiques.  
2. L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació.  
  
Article 5. Operacions subvencionables  
1. Per a l'ajuda a les inversions, s'entén per operació tota unitat funcional d'execució amb un pressupost definit i data de finalització dins de cada exercici FEAGA.  
2. Són admissibles les actuacions relatives a inversions tangibles i intangibles que es descriuen a continuació:  
a) Elaboració de productes vitivinícoles: les operacions pròpies del procés d'elaboració, des de la recepció del raïm fins a l'emmagatzematge del producte acabat, inclosos els sistemes informàtics per al control dels processos productius.  
b) Control de la qualitat: qualsevol operació realitzada en el procés de control de la qualitat dels productes, des de la presa de mostres en la recepció del raïm en celler, els controls realitzats durant el procés de l'elaboració, l'assegurament de la traçabilitat, els sistemes de qualitat o la implantació de normes de qualitat alimentària.  
c) Comercialització: qualsevol operació realitzada en els països de la UE, inclosa Espanya, en:  
- punts de venda directa en el celler, incloses les sales d'exposició i degustació, però separats físicament de les instalacions d'elaboració;  
  
- punts de venda fora del celler, magatzems, centres logístics i oficines comercials;  
- equipaments necessaris per a l'exposició i/o venda;  
- desplegament de xarxes de comercialització, i  
- maquinari, programari, plataformes web / comerç electrònic, per a l'adopció de tecnologies de la informació i la comunicació (TIC) i el comerç electrònic.  
d) Vinculades a l'empresa en general: les operacions que milloren l'estructura operativa dels sistemes de gestió administrativa, l'organització i el control de l'empresa, així com el desplegament de les xarxes d'informació i comunicació.  
  
Article 6. Gastos subvencionables  
1. Es consideren gastos subvencionables els arreplegats en l'article 17 del Reglament (CE) núm. 555/2008, de la Comissió, de 27 de juny de 2008, en els apartats a i b, i fins a un 8 per cent dels gastos generals lligats a eixos apartats que es preveuen en l'apartat c.  
  
2. Els gastos susceptibles d'auxili presentats amb una solicitud d'ajuda han de complir els criteris de moderació de costos següents:  
Amb caràcter general, el solicitant d'ajuda ha d'aportar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació de servici o l'entrega del bé, llevat que per les seues especials característiques no hi haja en el mercat suficient nombre d'entitats que els realitzen, presten o subministren, sempre que es done alguna de les circumstàncies següents:  
1a. En el cas de gastos d'obra civil, quan l'import del gasto subvencionable, exclòs l'IVA, iguale o supere els 50.000 euros.  
2a. En els casos de gastos de compra de maquinària, instalacions, subministraments i servicis, quan l'import del gasto subvencionable, exclòs l'IVA, iguale o supere els 18.000 euros.   
L'elecció entre les ofertes presentades es farà segons criteris d'eficàcia i economia, i, quan no recaiga en la proposta econòmica més avantatjosa, l'elecció s'haurà de justificar expressament.  
En els casos de modificació de la inversió auxiliable aprovada en una concessió de subvenció, s'haurà de garantir que qualsevol nou gasto complix allò que preveu la lletra a), així com que no es superen els límits assenyalats en l'apartat tercer del present article, s'haurà de guardar constància de tals comprovacions en la tramitació de les corresponents solicituds de pagament.  
3. Els imports màxims subvencionables dins dels projectes d'inversió, per als conceptes a continuació assenyalats, s'atindran als límits que ací s'indiquen, de manera que, quan en un projecte concret se superen estos límits, l'excés serà considerat gasto no subvencionable:  
  
a) Adquisició, construcció, ampliació o reforma d'edificacions. L'import màxim subvencionable ascendix a 450 euros per metre quadrat construït quan la inversió s'execute a Espanya i 500 euros per metre quadrat quan la inversió s'execute en altres països de la Unió Europea.  
  
Per a l'aplicació d'este límit es tindran en compte tant els gastos d'adquisició com els d'obra civil en edificació nova o reformada, incloses les divisions interiors. En este límit no seran tinguts en compte els gastos relatius a instalacions, qualsevol que en siga la naturalesa.  
b) Tancaments perimetrals de finques. L'import màxim subvencionable ascendix a 35 euros per metre lineal, inclosos tots els elements singulars diferents de les portes. El nombre de metres lineals màxim subvencionable ha de ser igual, en valor absolut, a la suma del nombre de metres quadrats construïts o que es pretenen construir dins de l'establiment objecte del projecte d'inversió.  
c) Explanació i urbanització, inclosa la dotació ferma. L'import màxim subvencionable ascendix a 30 euros per metre quadrat objecte d'actuació. El nombre de metres quadrats màxim subvencionable ha de ser igual al doble de la superfície nova construïda.  
Estos límits seran aplicables tant en l'avaluació de la solicitud d'ajuda com en l'avaluació de les solicituds de pagament.  
  
Article 7. Gastos no subvencionables  
No es consideren subvencionables els gastos i les operacions següents:  
1. Els gastos de constitució i primer establiment.  
2. La compra de terrenys i els gastos relacionats amb la compra (honoraris de notari, impostos i semblants).  
3. La compra d'edificis que hagen de ser enderrocats. Si la compra d'un edifici és objecte d'ajuda, el valor del terreny construït, i el del que rodeja l'edifici, valorat per un tècnic competent, no es considera subvencionable.  
4. La compra d'edificis o locals si han sigut subvencionats en els últims deu anys. Per a això s'ha d'adjuntar una declaració de les subvencions rebudes per l'edifici o el local durant els últims deu anys. Tampoc no són subvencionables les inversions en reformes de locals que hagen sigut subvencionats anteriorment per les administracions públiques i encara no hagen transcorregut cinc anys des de la finalització de les obres.  
5. Treballs o inversions començats o realitzats, excepte els següents anteriors a un any de la data de solicitud:  
a) Honoraris tècnics, gastos d'estudis de viabilitat econòmica, tècnica, geotectònica, de mercat i semblants, l'adquisició de patents i llicències, i gastos relacionats amb els permisos i assegurances de construcció. No tenen la consideració de gastos auxiliables els impostos, les taxes, les contribucions o altres impostos.  
b) Aplec de materials de construcció i encàrrec o compra de maquinària, inclòs el subministrament, però no el muntatge, instalació i prova.  
6. Obres d'ornamentació i equips de recreació, excepte en els projectes d'inversió en què es preveuen actuacions de comercialització i, en este cas, el límit màxim d'inversió auxiliable per a obres d'ornamentació i equips de recreació és del 25 per cent de la inversió en actuacions de comercialització.  
7. La compra de material amortitzable normalment en un any (botelles, embalatges, material fungible de laboratori i semblants).   
8. Les tarimes, caixons tarima i caixes de camp.  
9. Les inversions que figuren en la comptabilitat com a gastos.  
10. La compra i instalació de maquinària i equips de segona mà.  
  
11. Els gastos relatius al trasllat de maquinària ja existent fins al local o emplaçament en què s'ha de realitzar el projecte.  
12. Les reparacions i obres de manteniment. No tenen la consideració de reparacions les operacions realitzades sobre maquinària instalada per a ampliar la seua capacitat o millorar les seues prestacions.  
13. L'impost del valor afegit (IVA) o qualsevol altre impost recuperable pel beneficiari.  
14. Les edificacions destinades a vivenda.  
15. Vehicles, excepte els de transport intern en les instalacions.  
16. Els gastos de lloguer d'equips de producció i les inversions finançades per mitjà d'arrendament financer.   
17. La mà d'obra pròpia ni els materials de la mateixa procedència.   
18. Els gastos per transaccions financeres, interessos deutors o de demora, les comissions per canvi de divises i les pèrdues, així com altres gastos purament financers.   
19. Les multes, sancions financeres i gastos de procediments legals.  
  
20. Rètols o indicadors en vies públiques o altres espais públics o privats que no es troben en l'establiment, botiga, instalació, finca o recinte del solicitant.  
21. Inversions en enoturisme.  
22. Gastos de tramitació administrativa.   
23. Compra d'edificis o instalacions que estiguen llogats o en un altre règim de tinença pel solicitant en la data de la solicitud.  
24. L'adquisició de mobiliari, excepte l'específic per a laboratoris o zones d'exposició de productes.  
25. Els gastos relatius a la promoció (estands, conferències, fullets, catàlegs no inventariables, publicitat, etc.).  
26. No són subvencionables les partides generals a un tant alçat o per imprevistos.  
27. En projectes que inclouen l'elaboració de vins protegits per alguna figura de qualitat no es consideraran subvencionables els detallats en l'annex I d'esta orde.  
  
Article 8. Característiques dels projectes  
1. Els projectes d'inversió estaran clarament definits amb l'especificació de les actuacions/operacions i detall dels conceptes de gasto que componen cada operació i els costos estimats de cada una, respectant la moderació de costos tal com establix l'article 77 del Reglament (CE) núm. 555/2008 i, en el cas d'inversions en comercialització a realitzar en altres països de la UE, diferents d'Espanya, se n'ha d'indicar la localització exacta.  
2. Els projectes d'inversió podran ser anuals o plurianuals, de manera que una mateixa resolució de concessió de subvenció pot recollir operacions a justificar davant de l'Administració competent en exercicis FEAGA distints, amb les limitacions següents:   
a) Respecte a les operacions aprovades per a un exercici FEAGA determinat, la justificació per part del beneficiari davant de l'Administració competent s'ha de fer abans del 30 d'abril d'eixe exercici FEAGA.  
b) En tot cas, el pagament de les ajudes ací regulades s'ha de fer abans de la finalització de l'exercici FEAGA 2018.  
L'incompliment d'estos terminis per raons imputables al beneficiari pot motivar que la concessió de l'ajuda es deixe sense efecte.  
3. Les inversions no poden començar abans de la presentació de la solicitud d'ajuda, excepte els gastos assenyalats en l'article 7.5 d'esta orde, que podran ser tinguts en consideració en els dotze mesos anteriors a la data de solicitud.  
Per a preservar l'efecte incentivador d'estes ajudes es procedirà a comprovar que l'execució de la inversió l'ajuda de la qual se solicita no s'ha iniciat amb anterioritat a la presentació de la solicitud d'ajuda.   
  
Per a això, una vegada que siga presentada la solicitud d'ajuda, el personal tècnic d'esta administració procedirà d'ofici a realitzar les actes corresponents de no-inici d'execució de la inversió. Esta acta de no-inici pot ometre's en els supòsits de presentació per part de l'entitat solicitant d'una acta notarial de no-inici de les inversions previstes.   
  
4. Els projectes d'inversió, en tot cas, han de complir el que disposen el Reial Decret 1079/2014 esmentat i la normativa comunitària relativa a la mesura d'inversions, així com la resta de legislació aplicable i contindre, almenys, la informació següent que permeta valorar-los en concurrència competitiva: informació general de l'empresa, informació econòmica, financera i social, informació comercial i informació tècnica. En particular, han d'especificar els mitjans propis o externs amb què es comptarà per a desplegar el projecte. També han d'estar prou desenrotllats perquè puga avaluar-se'n la conformitat amb la normativa i la seua viabilitat tècnica i econòmica, d'acord amb els criteris de valoració establits en l'annex II que acompanya esta orde.  
  
5. En el cas de béns inscriptibles en un registre públic, ha de fer-se constar en l'escriptura esta circumstància, així com l'import de la subvenció concedida, i estes circumstàncies han de ser objecte d'inscripció en el registre públic corresponent.  
6. D'acord amb el que establix l'article 46.3 del TRLHPGV, quan les subvencions financen obres que exigixen un projecte tècnic, este ha de sotmetre's a informe de l'Oficina de Supervisió de Projectes o de tècnics designats per la mateixa conselleria amb caràcter previ al primer pagament de l'ajuda. Per això, en el supòsit d'inversions que incloguen obra, els projectes han de comprendre, almenys:  
a) Una memòria en què es descriga l'objecte de les obres, que arreplegarà els antecedents i la situació prèvia a les obres, les necessitats a satisfer i la justificació de la solució adoptada, amb detall dels factors de tot tipus que cal tindre en compte.  
b) Els plans de conjunt i de detall necessaris perquè l'obra quede perfectament definida, així com els que delimiten l'ocupació de terrenys i la restitució de servituds i la resta de drets reals, si és el cas, i servicis afectats per l'execució.  
c) El plec de prescripcions tècniques particulars, on es farà la descripció de les obres i se'n regularà l'execució, amb expressió de la forma en què esta es durà a terme, les obligacions d'orde tècnic que corresponguen al contractista i la manera en què es durà a terme el mesurament de les unitats executades i el control de qualitat dels materials emprats i del procés d'execució.  
d) Un pressupost, integrat o no per diversos de parcials, amb l'expressió dels preus unitaris i dels descompostos, si és el cas, estat de mesuraments i els detalls per a valorar-los.  
e) Un programa de desenrotllament dels treballs o pla d'obra de caràcter indicatiu, amb previsió, si és el cas, del temps i cost.  
f) Les referències de qualsevol tipus en què es fonamentarà el replantejament de l'obra.  
g) L'estudi de seguretat i salut o, si és el cas, l'estudi bàsic de seguretat i salut, en els termes que preveuen les normes de seguretat i salut en les obres.  
h) Tota la documentació que estiga prevista en normes de caràcter legal o reglamentari.  
i) Llevat que això resulte incompatible amb la naturalesa de l'obra, el projecte ha d'incloure un estudi geotècnic dels terrenys sobre els quals s'ha d'executar.  
No obstant això, per als projectes d'obres inferiors a 350.000 euros, es pot simplificar, refondre o fins i tot suprimir algun o alguns dels documents anteriors sempre que la documentació resultant siga prou per a definir, valorar i executar les obres que comprenga. No obstant això, només pot prescindir-se de la documentació indicada en la lletra g de l'apartat anterior en els casos en què així estiga previst en la normativa específica que la regula.  
7. L'inici de les operacions del projecte d'inversió prèviament a la resolució no implica cap compromís per part de l'administració sobre la concessió de l'ajuda.  
  
Article 9. Ajudes  
1. S'aplicaran a la contribució de la Unió Europea els tipus màxims d'ajuda previstos en l'article 50.4 del Reglament (UE) núm. 1308/2013, del Parlament Europeu i del Consell. Per a les inversions en altres països de la Unió Europea, se'n tindrà en compte la ubicació per a determinar el percentatge d'ajuda.  
2. El tipus màxim d'ajuda a què es referix l'article 62.1 del Reial Decret 1079/2014 s'aplica a:   
a) Les microempreses i xicotetes i mitjanes empreses, segons es definixen en la Recomanació 2003/361/CE, de la Comissió, de 6 de maig de 2003.   
b) Totes les empreses en el cas de la Comunitat Autònoma de Canàries.  
El tipus màxim d'ajuda a què es referix l'article 62.1 es reduirà al 50 per cent per a les empreses que no estan cobertes pel títol I, article 2, apartat 1, de la Recomanació 2003/361/CE amb menys de 750 empleats o el volum de negocis de les quals siga inferior a 200 milions d'euros.   
  
El tipus màxim d'ajuda a què es referix l'article 62.1 es reduirà al 25 per cent per a les empreses que no estan cobertes pel títol I, article 2, apartat 1, de la Recomanació 2003/361/CE amb 750 o més empleats i el volum de negocis de les quals siga igual o superior a 200 milions d'euros.   
3. Per a determinar el nombre d'empleats i el volum de negocis dels solicitants que no siguen microempreses o xicotetes i mitjanes empreses, s'utilitzaran els mateixos criteris de càlcul establits per a estes en la Recomanació 2003/361/CE, de la Comissió.  
  
Article 10. Convocatòria, termini i lloc de presentació de solicituds  
1. Les solicituds d'ajuda es tramitaran i resoldran conjuntament en un únic procediment, d'acord amb el que establix esta disposició, i es presentaran en el Registre General d'Entrada de la conselleria competent en matèria d'agricultura, juntament amb la documentació que es determine en la convocatòria corresponent, davant dels ajuntaments que hagen subscrit el conveni corresponent per a la recepció de documentació dirigida a la Generalitat, les oficines comarcals de la conselleria, els servicis territorials d'Alacant, Castelló i València o en els llocs i pels mitjans a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
2. Quan es produïsca la convocatòria de les ajudes, la presentació també pot fer-se per mitjans telemàtics, utilitzant els impresos i documents disposats en l'adreça electrònica ?http:/www.prop.gva.es?. Per a poder accedir a este sistema telemàtic, el solicitant ha de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'ha d'inscriure prèviament en el Registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents que s'ha d'aportar amb la solicitud no poden ser presentats de forma telemàtica, se'n farà l'entrega per registre d'entrada, dins del termini de presentació establit en l'orde.  
  
  
Article 11. Solicitud i documentació que s'ha de presentar   
1. S'admeten les solicituds d'ajuda de les persones interessades l'establiment de les quals objecte d'inversió a subvencionar es trobe en el territori d'esta comunitat autònoma. En els supòsits de projectes de comercialització en un altre estat membre, les solicituds s'han de dirigir a l'òrgan competent de la comunitat en què es trobe ubicat el domicili fiscal del solicitant.  
2. Les solicituds d'ajuda han de ser formalitzades per mitjà de la presentació i l'ompliment de l'imprés Solicitud d'ajudes a inversions dins del PROGRAMA DE SUPORT AL SECTOR VITIVINÍCola de la Comunitat Valenciana 2014-2018, que figurarà en les convocatòries d'ajudes corresponents, i al qual s'ha d'adjuntar la documentació que es determine en les convocatòries.   
3. Quan els documents exigits a les persones interessades per la normativa aplicable ja estiguen en poder de qualsevol òrgan de l'administració actuant, el solicitant podrà acollir-se al que establix l'apartat f de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que faça constar la data i l'òrgan o dependència en què van ser presentats o, si és el cas, emesos, i quan no hagen transcorregut més de cinc anys des de la finalització del procediment a què corresponguen.  
  
En els supòsits d'impossibilitat material d'obtindre el document, degudament justificada en l'expedient, l'òrgan competent podrà requerir al solicitant la seua presentació o, a falta d'això, l'acreditació per altres mitjans dels requisits a què es referix el document, amb anterioritat a la formulació de la proposta de resolució.  
  
4. No seran admeses a tràmit les solicituds que es presenten fora del termini establit en la convocatòria, i la inadmissió es resoldrà de conformitat amb el que establix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
5. La documentació que haja d'adjuntar-se a la solicitud s'ha de presentar en document original i una còpia, la qual s'ha de confrontar amb l'original per a enviar-la a l'òrgan destinatari, i es tornarà l'original al solicitant, d'acord amb el que preveu l'article 38.5 de la Llei 30/1992, de Règim Jurídic de les Administracions Públiques i del Procediment Administratiu Comú.  
6. En relació amb les declaracions responsables, estes comporten que les persones/entitats interessades disposen de la documentació pertinent acreditativa de les dades declarades. Si l'Administració comprova la inexactitud o falsedat de les dades declarades, este fet comportarà, amb audiència prèvia a la persona interessada, deixar sense efecte el tràmit corresponent. Si esta conducta està tipificada com a infracció en la legislació aplicable, donarà lloc a la incoació de l'expedient sancionador corresponent de conformitat amb el que disposa el títol IV de la Llei 38/2003, de 17 de novembre, General de Subvencions.  
  
Article 12. Ordenació i instrucció del procediment  
1. La tramitació i instrucció del procediment correspon a la direcció general competent en matèria d'empreses agroalimentàries. Per això, examinarà les solicituds presentades en el seu àmbit competencial, quant a la conformitat amb el Reial Decret 1079/2014 esmentat i amb les necessitats estructurals detectades i requeriran al solicitant, si és el cas, la presentació de la documentació o informació a esmenar, o de l'addicional pertinent.  
2. Quan la solicitud no tinga els requisits o no s'hi adjunte la documentació que resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la direcció general competent en matèria d'empreses agroalimentàries de la conselleria competent en matèria d'agricultura requerirà el solicitant perquè en el termini de deu dies esmene la falta o aporte tots els documents preceptius, amb la indicació que, si no ho feia, es consideraria que desistix de la petició, amb resolució prèvia de la direcció general competent en matèria d'empreses agroalimentàries de la conselleria competent en matèria d'agricultura, que haurà de ser dictada en els termes que preveu l'article 42 de la llei esmentada.  
  
3. Una vegada que s'examinen les solicituds juntament amb la documentació presentada i, si és el cas, esmenats els defectes, s'instruiran els expedients i s'avaluaran les solicituds d'acord amb el que disposa l'article següent i segons els criteris de valoració establits en l'annex II d'esta orde reguladora d'estes ajudes.  
  
  
Article 13. Comissió d'avaluació i procés de valoració de les solicituds   
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en l'annex II d'esta orde.   
  
2. Es crea una comissió de valoració formada pel president, amb categoria de subdirector general, un secretari amb categoria de cap de servici i 3 vocals, caps de secció o tècnics de la direcció general.  
  
3. La comissió de valoració ha d'elaborar una llista provisional amb els programes seleccionats prioritzats d'acord amb els criteris establits en l'annex II de la present orde i l'ha de remetre a l'òrgan instructor perquè, a través de l'AVFGA o l'òrgan en què esta delegue, s'envie al ministeri competent en matèria d'agricultura abans de l'1 de maig de cada any.   
4. No s'han d'incloure en la proposta de llista definitiva els projectes d'inversió que en la fase de valoració no assolisquen un mínim de 13 punts.  
5. Per a la resolució de les situacions d'empat de puntuació que puga presentar-se en la confecció de la llista definitiva assenyalada en el punt anterior, es tindran en compte els criteris de prioritat següents, en l'orde que s'indica:  
1r. En primer terme, seran prioritaris els projectes d'inversió el solicitant dels quals siga una entitat acollida a l'Orde APA/180/2008, de 22 de gener, o una entitat associativa prioritària reconeguda d'acord amb el Reial Decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la inscripció i baixa en el Registre Nacional d'Entitats Associatives Prioritàries, previst en la Llei 13/2013, de 2 d'agost, de foment de la integració de cooperatives i d'altres entitats associatives de caràcter agroalimentari.  
2n. Si encara persistix la situació d'empat, seran prioritaris els projectes d'inversió el solicitant dels quals siguen una cooperativa.   
3r. Si encara persistix la situació d'empat, seran prioritaris els projectes d'inversió el solicitant dels quals siguen una PIME.  
6. La direcció general competent en matèria d'indústria alimentària del ministeri competent en matèria d'agricultura ha d'elaborar la proposta de llista definitiva i sotmetre-la a l'informe vinculant de la Conferència Sectorial d'Agricultura i Desenrotllament Rural, tenint en compte la dotació pressupostària disponible per a l'exercici FEAGA i la reserva de fons necessària per als exercicis següents.  
  
Article 14. Resolució  
1. Una vegada aprovada per la Conferència Sectorial d'Agricultura i Desenrotllament Rural la llista definitiva dels projectes d'inversió seleccionats, el director general competent en matèria d'empreses agroalimentàries resoldrà les solicituds corresponents a la Comunitat Valenciana per delegació, segons l'Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els distints òrgans administratius de la conselleria competent en matèria d'agricultura, i la notificarà als beneficiaris. El termini màxim per a la resolució i notificació del procediment és de sis mesos comptats a partir de l'endemà de la finalització del termini de presentació de les solicituds. Si transcorre el termini de sis mesos i no s'ha notificat a les persones interessades cap resolució, s'ha de donar per desestimada la solicitud d'acord amb el que disposa l'article 25.5 de la Llei 38/2003, de 17 de novembre.  
  
2. En el cas de resolució positiva, els beneficiaris comunicaran a la dita direcció general en els dos mesos següents a la notificació de la resolució que l'accepten en els termes establits o bé, si és el cas, la renúncia. L'acceptació haurà d'acompanyar-se de la constitució, en el mateix termini, d'una garantia de bona execució, d'acord amb les condicions previstes en el Reglament d'Execució (UE) núm. 908/2014, de la Comissió, de 6 d'agost de 2014, per un import del 15 per cent de l'import total de l'ajuda concedida, a fi d'assegurar la correcta execució del projecte.  
En el cas que l'interessat no procedira a aportar en el termini referit la documentació requerida en este apartat, la resolució dictada perdrà l'eficàcia i se n'acordarà l'arxivament, la qual cosa es notificarà a l'interessat. De l'acceptació n'ha de quedar constància en l'expedient.   
  
3. L'obligació, d'acord amb l'article 23 del Reglament Delegat (UE) núm. 907/2014, de la Comissió, d'11 de març de 2014, serà aconseguir l'objectiu final del projecte d'inversió, amb un compliment, com a mínim, del 70 per cent del pressupost inicial total aprovat per resolució de l'òrgan competent, i sempre que les inversions realitzades siguen operatives.  
4. La direcció general competent en matèria d'empreses agroalimentàries comunicarà al ministeri competent en matèria d'agricultura, abans de l'1 de desembre de cada any, les acceptacions, renúncies o desistiments que s'hagen produït dins del procediment, per a poder disposar dels fons que es lliuren, si és el cas.  
5. Així mateix, la direcció general competent en matèria d'empreses agroalimentàries emetrà les resolucions denegatòries corresponents motivades per a aquells casos en què es desestime la solicitud d'ajuda i els recursos que, si és el cas, siguen procedents.  
6. De conformitat amb l'article 4 del Reglament (CE) 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) 1290/2005, del Consell, pel que fa a la publicació d'informació sobre els beneficiaris de fons procedents de FEAGA, les seues dades seran publicades d'acord amb els dits reglaments i podran ser tractades per organismes d'auditoria i investigació de la UE i nacionals, per a salvaguardar els interessos financers de la UE.   
  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de les dades personals i a la lliure circulació d'estes dades. L'acceptació de la subvenció suposa per als beneficiaris l'autorització expressa a l'AVFGA per a l'arreplega, la incorporació als fitxers respectius i el tractament de les dades personals, així com per a conservar-les durant els terminis previstos en les disposicions aplicables.   
7. Les aprovacions de les solicituds degudament motivades i fonamentades establiran la inversió auxiliable, la quantia de les ajudes concedides com a percentatge de la inversió auxiliable, les anualitats en què es distribuïxen i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
8. De conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la resolució del director general competent en matèria d'empreses agroalimentàries posarà fi a la via administrativa, i en contra pot interposar-se potestativament un recurs de reposició davant del director de l'Agència Valenciana de Foment i Garantia Agrària (AVFGA) en el termini d'un mes, comptat des de l'endemà de la publicació o notificació, o directament un recurs contenciós administratiu davant dels jutjats contenciosos administratius en el termini de dos mesos.  
  
  
Article 15. Modificació dels projectes d'inversió  
1. El beneficiari pot solicitar la modificació de les operacions previstes en un projecte d'inversió abans de l'1 de febrer de l'exercici FEAGA aprovat en resolució.  
2. Qualsevol modificació del projecte d'inversió aprovat que supose un canvi de beneficiari, terminis, variació de les operacions previstes o calendari d'execució, així com de qualsevol condició específica indicada en la resolució de concessió, requerirà l'autorització prèvia de l'òrgan competent de la comunitat autònoma després de la presentació de la solicitud corresponent.  
S'entén per variació de l'operació tota variació d'un o més conceptes de gasto del pressupost, en un percentatge igual o superior al 25 per cent de l'import total de la inversió inicialment aprovada i concedida. En tot cas, per a l'admissibilitat es tindran en compte les condicions i limitacions assenyalades a continuació  
a) No s'admetran modificacions que alteren l'objectiu final del projecte  
b) No s'admetran ni aprovaran modificacions que suposen un canvi de beneficiari, llevat que el nou siga resultant d'un procés de fusió o una transformació del tipus de societat, no s'alteren les condicions tingudes en compte per a la concessió de l'ajuda i s'exigisca al nou beneficiari la durabilitat prevista en la normativa.  
c) No s'admetran modificacions que suposen la no-execució en les condicions establides com a mínim del 70 % de la inversió subvencionable inicialment aprovada.  
d) Quan l'aprovació d'una modificació comporte un increment de l'import aprovat en cada anualitat per a esta comunitat autònoma en conferència sectorial en un o més exercicis FEAGA, una vegada rebuda la solicitud de l'interessat per part d'esta administració es comunicarà la circumstància a la Direcció General de la Indústria Alimentària, que elaborarà una proposta i la sotmetrà a informe vinculant de la Conferència Sectorial d'Agricultura i Desenrotllament Rural tenint en compte la dotació pressupostària disponible.  
  
3. Independentment d'allò que s'ha esmentat en este article, per una resolució de la directora general competent en matèria d'empreses agroalimentàries es poden aprovar excepcionalment modificacions de la resolució de concessió que no s'ajusten a les condicions indicades en els apartats anteriors, en els casos de força major o circumstàncies excepcionals en l'accepció de l'article 31 del Reglament (CE) núm. 73/2009, del Consell, de 19 de gener de 2009.  
  
4. Les modificacions que suposen un increment dels pressupostos aprovats per als projectes d'inversió no comportaran un increment de la subvenció concedida.   
5. Les modificacions que comporten una disminució dels pressupostos aprovats suposaran la reducció proporcional de la subvenció concedida amb les conseqüències següents:  
a) El beneficiari manté la seua obligació de depòsit de garantia de bona execució quant als imports calculats sobre la concessió de subvenció inicial.  
b) Si la concessió de subvenció haguera sigut objecte d'un pagament derivat d'una bestreta de subvenció, s'iniciarà el procediment de reintegrament, llevat que el beneficiari haja presentat ja una solicitud de pagament vàlida que equivalga a un import d'ajuda igual, o superior, a l'import de subvenció anticipat.  
6. Si, fruit d'una modificació, es produïren alteracions que afecten la puntuació atorgada en fase de valoració de la solicitud i concessió posterior de l'ajuda, es procedirà a revaluar la solicitud, i es determinarà la xifra de la nova puntuació.  
La nova valoració així atorgada com a conseqüència de la revisió ha de ser comparada amb la llista definitiva de projectes d'inversió seleccionats sobre la qual haja emés informe la Conferència Sectorial d'Agricultura i Desenrotllament Rural, en la qual es va incloure la concessió de subvenció original.  
Per a garantir que els termes econòmics de la concessió de subvenció no superen els que en eixa llista correspondrien amb la nova puntuació, la concessió de subvenció pot ser minorada, i pot arribar a ser deixada sense efecte totalment.  
  
Article 16. Compatibilitat de les ajudes  
1. No es finançaran amb els fons del Programa Nacional de Suport les mesures que estan arreplegades en els programes de Desenrotllament Rural a l'empara del Reglament (CE) núm. 1698/2005, del Consell, de 20 de setembre de 2005, i del Reglament 1305/2013, relatius a l'ajuda al desenrotllament rural, les operacions d'informació i de promoció de productes agrícoles en el mercat interior i en tercers països arreplegats en l'article 2.3 del Reglament (CE) núm. 3/2008, del Consell, de 17 de desembre de 2007, i les mesures que estan arreplegades en el Reglament (CE) 1040/2002, de la Comissió, de 14 de juny de 2002, pel qual s'establixen normes particulars d'execució de les disposicions relatives a l'assignació d'una participació financera de la Comunitat per a la lluita fitosanitària i es deroga el Reglament (CE) núm. 2051/97, ni altres mesures finançades per instruments financers de la Unió Europea. No obstant això, per a la mesura d'inversions i segons el que establix l'article 59.1, els compromisos d'inversió aprovats des de l'1 de juliol de 2014 per als productes mencionats en l'annex XI ter de l'esmentat Reglament (CE) núm. 1234/2007, del Consell, de 22 d'octubre de 2007, s'han de finançar exclusivament amb els fons del Programa de Suport al Sector Vitivinícola Espanyol.  
2. En cap cas estes ajudes podran ser acumulades o completades amb altres ajudes nacionals o de les comunitats autònomes dedicades a la mateixa finalitat.  
  
Article 17. Termini per a la realització i justificació de les inversions en cada anualitat  
1. L'incompliment dels terminis previstos per a la comunicació de la finalització de la inversió i de la justificació dels gastos realitzats en cada anualitat comporta la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
  
2. Per al pagament de l'ajuda cal que, abans de la data establida en la resolució com a fi de la realització i justificació, les inversions es troben totalment acabades, la maquinària i equip instalats i els pagaments totalment justificats per mitjà de factures i justificants de pagament.  
  
  
Article 18. Bestretes  
1. El beneficiari pot presentar una solicitud de bestreta que, d'acord amb el que preveu l'article 19.2 del Reglament (CE) núm. 555/2008, de la Comissió, de 27 de juny.  
2. El pagament d'una bestreta se supeditarà a la constitució d'una garantia bancària o una garantia equivalent a favor de l'òrgan competent de la comunitat autònoma per un import igual al 110 per cent de la bestreta, de conformitat amb les condicions previstes en el Reglament (CE) núm. 555/2008, de la Comissió, de 27 de juny de 2008, i en el Reglament d'Execució (UE) núm. 908/2014, de la Comissió, de 6 d'agost de 2014.  
3. Per a estimar una solicitud de bestreta és un requisit indispensable que el beneficiari de la concessió de subvenció objecte de la petició n'haja acceptat la concessió i depositat la garantia de bona execució en els termes que preveu esta orde. El termini per a presentar la solicitud de bestreta corresponent és d'un mes comptador des de la data següent d'aquella en què quede acreditada l'execució d'eixos dos requisits.  
  
A més, serà requisit per al pagament de la bestreta acreditar que l'empresa solicitant es troba al corrent de les seues obligacions tributàries i amb la Seguretat Social, així com les seues obligacions per reintegrament de subvencions.  
4. D'acord amb el que preveu l'article 19.2 del Reglament 555/2008, de la Comissió, de 27 de juny, els beneficiaris han de justificar el gasto per l'import total de la bestreta en l'execució de l'operació o el projecte dos anys després del seu pagament.  
5. Per al pagament del saldo de l'ajuda es descomptarà, si és el cas, la bestreta percebuda.   
6. Per a les bestretes concedides a la mesura d'inversions, segons l'article 95 del Reial Decret 1079/2014, els beneficiaris han de comunicar cada any a l'organisme pagador, abans del 31 d'octubre, una declaració dels gastos que justifique l'ús de les bestretes fins al 15 d'octubre corresponent i la confirmació del saldo restant de les bestretes no utilitzades amb data 15 d'octubre. La declaració de gastos es farà per primera vegada abans del 31 d'octubre de 2015.  
7. D'acord amb l'article 27.1a del Reglament Delegat (UE) núm. 907/2014, de la Comissió, d'11 de març de 2014, sobre alliberament de la garantia, les proves del dret a la concessió definitiva que han de presentar-se seran l'última declaració de costos i la confirmació del saldo a què es fa referència en els apartats 1 a 5.   
  
Article 19. Solicitud de pagament i justificació dels gastos   
1. L'import definitiu de la subvenció es liquidarà aplicant al cost de l'activitat efectivament realitzada pel beneficiari, d'acord amb la justificació presentada, el percentatge de finançament establit en la resolució de concessió, sense que en cap cas puga sobrepassar la quantia l'import de la resolució esmentada.  
La solicitud de pagament de la subvenció, dirigida al director general competent en matèria d'empreses agroalimentàries, es presentarà, abans de la data establida en la resolució de concessió per a cada anualitat de l'exercici en què s'haguera concedit l'ajuda, en el Registre General en els servicis territorials d'esta, o de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
2. La direcció general competent en matèria d'empreses agroalimentàries té per delegació de l'AVFGA, segons l'Acord de 13 de setembre de 2011 esmentat, la delegació de les funcions d'autorització de pagaments, així com la pràctica dels controls, la qual cosa es farà constar expressament quan les resolucions s'adopten per delegació.  
3. La subdirecció general competent en matèria d'empreses agroalimentàries és la unitat responsable del correcte ompliment dels expedients de pagament de les ajudes acollides a esta orde, per a la qual cosa demanarà als beneficiaris la documentació i els justificants de pagament.  
4. La justificació dels gastos es realitzarà per mitjà del compte justificatiu amb aportació de justificants de gasto (i extractes bancaris que acrediten la materialització del pagament de les factures), regulada en l'article 72 del Reial Decret 887/2006, pel qual s'aprova el Reglament de la Llei 38/2003, de 17 de novembre, General de Subvencions. A la solicitud de pagament s'ha d'adjuntar la documentació següent:  
  
a) Memòria d'execució valorada, amb la relació de gastos, factures i justificants de pagament. A més, la memòria d'execució inclourà la relació de les diferències existent entre els treballs previstos i els realitzats, i, si és el cas, la justificació de les causes excepcionals o de força major.  
b) Declaració del beneficiari sobre la no-solicitud o percepció de cap altra ajuda per a la mateixa inversió i de no trobar-se immers en un procés de reintegrament de subvencions.  
c) Declaració responsable relativa al compte bancari en què solicita l'ingrés de la subvenció, quan este compte no siga coincident amb el compte únic.  
d) En el cas d'adquisició d'edificacions cal aportar, a més a més, un certificat d'un taxador independent ben acreditat, o d'un òrgan o organisme públic degudament autoritzat, en el qual s'acredite que el preu de compra no excedix el valor de mercat, amb desglossament del valor del sòl a preus de mercat.  
e) Factures o documents comptables de valor probatori equivalent, respecte del gasto, i acreditació dels pagaments. En qualsevol cas, les factures han de presentar-se en original per a procedir al segellament i invalidació en la subdirecció general competent en matèria d'empreses agroalimentàries. L'estampillament ha d'indicar la subvenció per a la justificació de la qual han sigut presentades i si l'import del justificant s'imputa totalment o parcialment a la subvenció. En este últim cas, s'indicarà la quantia exacta que resulte afectada per la subvenció. Una vegada realitzat l'estampillament, les còpies compulsades s'integraran en l'expedient i els originals es tornaran al beneficiari.  
f) Extracte bancari del compte únic a través del qual s'han fet els pagaments.  
g) Llicència d'activitat, en els casos en què calga.  
h) D'acord amb l'article 31.4.a de la Llei General de Subvencions i per als supòsits d'adquisició, construcció, rehabilitació i millora de béns inscriptibles en un registre públic, ha de fer-se constar en l'escriptura pública l'obligació de manteniment de la destinació de la inversió durant el període establit en la normativa que s'aplique, així com l'import de la subvenció concedida, i estes circumstàncies són objecte d'inscripció en el registre públic corresponent.  
  
i) Acreditació de trobar-se al corrent del compliment de les obligacions tributàries i davant de la Seguretat Social, així com del reintegrament de subvencions en el cas que no es trobe autoritzat prèviament a l'òrgan gestor d'estes ajudes a la comprovació d'ofici.  
j) Per a aquelles inversions que incloguen obra, el projecte realitzat per un tècnic competent en el cas de requerir-ho el tipus de l'actuació d'acord amb la normativa ha de trobar-se visat pel colegi corresponent en el moment de realització del primer pagament, llevat que el visat no siga obligatori d'acord amb el Reial Decret 1000/2010, de 5 d'agost. En el cas que el visat no siga obligatori, ha d'aportar una declaració responsable subscrita per un tècnic projectista o director de l'obra. Així mateix, ha d'haver sigut informat favorablement per esta administració amb caràcter previ a la realització del primer pagament.   
  
k) En l'últim pagament ha d'aportar-se una fotocòpia compulsada de la llicència municipal d'obres i/o d'obertura, una llicència ambiental municipal per a l'exercici de l'activitat, una solicitud d'inscripció en el registre d'establiments agroalimentaris, inscripció en el Registre General Sanitari d'empreses alimentàries i aliments i la resta de permisos o inscripcions necessaris concedits (en el cas que s'haja aportat únicament la seua solicitud en el moment de solicitud d'esta ajuda).  
  
l) Qualsevol altra documentació exigida per normativa de compliment obligatori, així com la indicada en la resolució de concessió a fi d'acreditar alguna de les circumstàncies o requisits necessaris per a concedir l'ajuda.  
5. El pagament de l'ajuda està supeditat a la verificació per part de la direcció general competent en matèria d'empreses agroalimentàries de les factures i documents mencionats anteriorment. Esta comprovació ha d'incloure, com a mínim, una inspecció in situ per a cada expedient d'ajuda.  
6. Tots els pagaments del projecte d'inversió que faça el solicitant a partir de la data de presentació de solicitud d'ajuda han de realitzar-se a través d'un compte bancari únic dedicat en exclusiva a este fi, excepte els gastos assenyalats en l'article 7.5 d'esta orde, i en este cas n'hi ha d'haver constància documental que servisca de pista d'auditoria suficient per a permetre'n el control.  
7. Una vegada completat l'expedient de pagament i a la vista de la documentació i de la proposta realitzada per la subdirecció general competent en matèria d'empreses agroalimentàries, el director general competent en matèria d'empreses agroalimentàries ha de resoldre sobre el pagament definitiu de l'anualitat o de l'ajuda.  
  
Article 20. Controls  
1. La subdirecció general competent en matèria d'empreses agroalimentàries efectuarà com a mínim una inspecció in situ per a cada expedient d'ajuda a fi de verificar la realització i el funcionament normal de les actuacions subvencionades.  
2. Si es comprovara en els controls que no s'ha complit l'objectiu del projecte d'inversió o que no s'ha executat com a mínim el 70 per cent del pressupost d'inversió aprovat, en ambdós casos per causes diferents de les de força major o circumstàncies excepcionals, que hauran d'estar adequadament justificades pel receptor de l'ajuda i acceptades per l'autoritat competent, s'exigirà el reintegrament de les quantitats abonades, i s'executarà la garantia de bona execució.  
  
3. El beneficiari tindrà dret a l'ajuda una vegada que s'haja confirmat que s'han realitzat i comprovat sobre el terreny una o diverses de les operacions previstes en la solicitud aprovada, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013, del Parlament Europeu i del Consell, de 17 de desembre de 2013.  
4. Per a complir el que establix l'article 71 del Reglament (UE) 1303/2013, sobre durabilitat de les operacions relatives a inversions, abans que finalitzen cinc anys des de la data del pagament del saldo es realitzarà un control per mostreig aleatori en els termes especificats en la normativa comunitària per tal de comprovar que les operacions no han patit modificacions importants durant eixe període.  
  
  
Article 21. Pèrdua o minoració de l'ajuda  
Qualsevol alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
  
Article 22. Alliberament de garanties  
1. La garantia de bona execució tindrà validesa fins al moment del pagament del saldo i s'alliberarà quan l'autoritat competent n'acorde la cancelació, amb la comprovació administrativa prèvia i sobre el terreny que s'ha realitzat el projecte d'inversió, s'ha aconseguit l'objectiu final del projecte, s'ha executat, almenys, el 70 per cent del pressupost inicialment aprovat en inversions considerades operatives i està acreditada la situació del beneficiari respecte de les seues obligacions tributàries i davant de la Seguretat Social, així com pel reintegrament de subvencions, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013, del Parlament Europeu i del Consell, de 17 de desembre de 2013.   
  
2. La garantia de la bestreta s'alliberarà quan la direcció competent en màteria d'empreses agroalimentàries haja reconegut el dret definitiu a percebre l'ajuda de conformitat amb el que preveu l'article 19 del Reglament (CE) núm. 555/2008, de la Comissió, de 27 de juny de 2008. En cas de no tindre dret a l'ajuda, s'exigirà el reintegrament de les quantitats anticipades, amb els interessos generats, o s'executarà la garantia.  
  
  
Article 23. Reintegrament de les quantitats  
1. Són causes de reintegrament les previstes en els articles 36 i 37 de la Llei 38/2003, de 17 de novembre, General de Subvencions.  
2. El beneficiari ha de reintegrar els pagaments indeguts juntament amb els interessos, segons el que establix l'article 97 del Reglament (CE) núm. 555/2008, de la Comissió, de 27 de juny de 2008. El tipus d'interés a aplicar serà el de demora establit en la llei de pressupostos generals de l'Estat corresponent.  
  
Article 24. Règim d'infraccions i sancions  
El règim sancionador en la matèria regulada en la present orde serà l'establit en el títol IV de la Llei 38/2003, de 17 de novembre, General de Subvencions.  
  
  
CAPÍTOL III  
Mesura d'innovació  
  
Article 25. Beneficiaris  
1. Poden presentar solicituds per a acollir-se al finançament de la mesura d'innovació les empreses que en el moment de la solicitud siguen productores dels productes previstos en l'annex VII, part II, del Reglament (UE) núm. 1308/2013, del Parlament Europeu i del Consell, de 17 de desembre de 2013, i les organitzacions de productors de vi reconegudes d'acord amb l'article 152 del mateix reglament, que elaboren nous productes relacionats amb el sector del vi o subproductes del vi o nous procediments i tecnologies que permeten desenrotllar els productes vitícoles.  
Els projectes dels beneficiaris comptaran obligatòriament amb la participació de centres d'investigació i desenrotllament. Estos centres han d'acreditar que no han rebut altres subvencions per a la mateixa finalitat.  
2. El solicitant ha de demostrar viabilitat econòmica, excepte quan siga una organització de productors de vi reconeguda d'acord amb l'article 152 del Reglament (UE) núm. 1308/2013, del Parlament Europeu i del Consell, de 17 de desembre de 2013, i siga estatutàriament una organització sense ànim de lucre.   
3. No podran ser beneficiaris d'esta ajuda els solicitants en què concórrega alguna de les circumstàncies següents:  
a) Quan el solicitant es trobe en situació de crisi, segons es definix en les directrius sobre ajudes estatals de salvament i de reestructuració d'empreses no financeres en crisi (Comunicació 2014/C 249/01, de la Comissió, de 31.07.2014).  
b) Quan es trobe en procés d'haver solicitat la declaració de concurs voluntari, haver sigut declarada insolvent en qualsevol procediment, trobar-se declarada en concurs, llevat que en este haja adquirit l'eficàcia un conveni, estar subjectes a intervenció judicial o haver sigut inhabilitada d'acord amb la Llei 22/2003, de 9 de juliol, sense que haja conclòs el període d'inhabilitació fixat en la sentència de qualificació del concurs.  
c) Quan no s'acredite que el solicitant es troba al corrent de les seues obligacions tributàries i amb la Seguretat Social, així com de les seues obligacions per reintegrament de subvencions.  
  
Article 26. Obligacions dels beneficiaris  
1. Amb caràcter general, els beneficiaris de les ajudes han de:  
a) Complir l'objectiu, executar el projecte o realitzar l'activitat que fonamenta la concessió de la subvenció.  
b) Justificar el compliment dels requisits i condicions, així com la realització del projecte o activitat, i el compliment de la finalitat que determinen la concessió o aprofitament de la subvenció.  
c) Portar un sol compte bancari exclusiu per a totes les transaccions relatives a l'operació cofinançada pel FEAGA.  
d) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que corresponen a la Intervenció General en relació amb les subvencions i ajudes concedides, i aportar tota la informació que li siga requerida en l'exercici de les dites actuacions. Així mateix, han de sotmetre's als controls sobre el terreny i de durabilitat a realitzar per l'òrgan competent i per qualsevol organisme de l'AVFGA o de la Comissió Europea amb competències de control de fons FEAGA.  
  
e) Acreditar la durabilitat de les operacions relatives a les inversions durant els cinc anys següents des de la data del pagament final de l'ajuda.   
Així mateix, la durabilitat serà exigible als adquirents, en els supòsits de transmissió de l'activitat productiva i de les infraestructures lligades a l'activitat objecte de l'ajuda, i s'ha d'acreditar fefaentment davant de l'autoritat competent que esta circumstància és coneguda i acceptada pels adquirents de conformitat amb el que preveu l'article 50.5 del Reglament (UE) núm. 1308/2013, del Parlament Europeu i del Consell, de 17 de desembre. En cas contrari, qualsevol supòsit de reintegrament seria exigible sobre el beneficiari original de l'ajuda.  
  
f) Acreditar, amb anterioritat a dictar-se la proposta de resolució de concessió, que es troben al corrent del compliment de les seues obligacions tributàries i davant de la Seguretat Social, així com del reintegrament de subvencions. No obstant això, el solicitant podrà autoritzar l'òrgan gestor per a demanar, a través de certificats telemàtics, l'acreditació del compliment de les seues obligacions tributàries i davant de la Seguretat Social.  
g) Acreditar, per mitjà d'una declaració responsable, la no-concurrència de cap de les circumstàncies previstes en els punts 2 i 3 de l'article 13 de la Llei 38/2003, General de Subvencions.   
h) Comunicar a l'òrgan concedent, en la solicitud de subvenció, així com en qualsevol moment de la vigència de l'expedient, la solicitud o obtenció d'altres ajudes per a la mateixa finalitat per altres administracions o ens públics. En el cas que la solicitud o concessió d'altres ajudes s'efectue durant la tramitació de l'expedient, esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
  
i) Procedir al reintegrament dels fons percebuts quan siga procedent d'acord amb el que establixen els articles 36, 37 i 40 de la Llei 38/2003, de 17 de novembre, General de Subvencions.  
j) Acreditar viabilitat econòmica i suficient capacitat i mitjans per a assegurar l'adequada execució de la inversió en els termes establits en la present orde.  
k) Permetre a la conselleria competent en matèria d'agricultura, o a les entitats nomenades per a això, el control de qualitat dels treballs realitzats i el material utilitzat.  
l) Estar inscrit o, en el cas que per la naturalesa de la inversió així siga procedent, actualitzar la seua situació registral en el Registre d'Establiments Agroalimentaris, abans del pagament corresponent a l'última anualitat de l'ajuda concedida. L'incompliment d'esta obligació implicarà el reintegrament de les ajudes parcials rebudes i els interessos corresponents.  
m) Aportar una declaració responsable de compliment de la norma sobre integració de persones amb discapacitat o, si és el cas, l'exempció i, així mateix, una declaració de percentatge de treballadors discapacitats sobre plantilla total, tancada el 31 de desembre de l'any anterior al de la presentació de la solicitud d'ajudes, d'acord amb el que disposa el Decret 279/2004, del Govern Valencià.   
n) Constituir, en el moment d'acceptació de la concessió de l'ajuda, una garantia de bona execució, d'acord amb les condicions previstes en l'article 36 la present orde reguladora d'ajudes.   
o) Qualsevol altra que legalment corresponga com a beneficiari de subvencions públiques.  
2. L'incompliment de les obligacions anteriors donarà lloc a l'exigència de les responsabilitats que corresponguen, d'acord amb la legislació.  
  
Article 27. Operacions subvencionables  
1. Es concedirà suport a inversions tangibles o intangibles que es destinen a la transferència de coneixements o a la realització d'operacions preparatòries o d'estudis pilot amb l'objecte de millorar la comercialització i la competitivitat dels productes vitivinícoles.  
2. Es consideraran subvencionables els projectes per al desenrotllament de:  
a) Nous productes vitivinícoles relacionats amb el sector del vi o subproductes del vi.  
b) Nous procediments i tecnologies que permeten desenrotllar els productes vitícoles.  
3. Un producte tindrà la consideració de nou, o substancialment millorat, quan supose una millora significativa en les seues característiques o en l'ús a què es destina. Inclou les millores significatives d'especificacions tècniques, de components i materials, de programes informàtics integrats, del disseny, de la facilitat d'ús o altres característiques funcionals.  
4. No tenen la consideració de producte o servici nou o millorat substancialment:  
  
- Les adaptacions a necessitats de clients que no representen característiques significativament diferents dels ja oferits per l'empresa.  
  
- Els canvis que no modifiquen la funció, la utilització prevista o les característiques tècniques d'un bé o servici.  
- Els canvis periòdics, estacionals o de temporada, així com les modificacions formals de productes ja existents per a diferenciar-los d'altres de similars.   
- La preparació de coleccions i mostraris.  
- Els esforços rutinaris per a millorar la qualitat de productes/servicis.  
5. Amb caràcter general, sense que la relació següent tinga caràcter exhaustiu, no seran subvencionables els projectes el resultat final dels quals fóra del tipus dels que s'indiquen a continuació, per no concloure en un producte/servici nou o modificat substancialment:  
- Assessorament inicial previ per a selecció d'opcions, si no conclou amb la definició o la implantació de productes/servicis nous o substancialment millorats.  
- L'adquisició i renovació de maquinària si no estan relacionats amb la fabricació de nous productes el desenrotllament dels quals tinga suport en la convocatòria.   
- Valoració de propietats de productes per mitjà d'assajos.  
- Implementació d'un sistema de vigilància tecnològica.  
- Estudi de diferents solucions per a eliminació d'un problema determinat en els productes o processos de l'empresa.  
- Estudis de viabilitat.  
- Caracterització del comportament de productes o processos.  
- Els estudis de mercat i la comercialització de nous productes/servicis.  
6. S'entén per innovació en matèria de procediments i tecnologies l'aplicació d'un mètode de producció o subministrament nou o significativament millorat (inclosos canvis significatius quant a tècniques, equips o programes informàtics); no s'hi inclouen els canvis o millores d'importància menor, l'augment de les capacitats de producció o servici per mitjà de la introducció de sistemes de fabricació o logística molt semblants als ja utilitzats, l'abandó d'un procés, la mera substitució o ampliació de capital, els canvis exclusivament derivats de variacions del preu dels factors, la personalització (customization), la localització, els canvis periòdics de caràcter estacional o altres canvis cíclics i el comerç de productes nous o significativament millorats.  
  
  
Article 28. Gastos subvencionables  
1. Es consideraran subvencionables:  
a) Gastos de personal alié, que inclouen gastos d'investigadors, tècnics i la resta de personal auxiliar, sempre que estiga dedicat al projecte.  
  
b) Gastos d'instrumental i material, en la mesura i durant el període en què s'utilitze per al projecte.  
c) Gastos d'adaptació d'instalacions, en la mesura que s'utilitzen per al projecte mentres dure.   
d) Gastos generals directament lligats al projecte, fins a un màxim del 20 per cent.  
2. En el cas d'empreses obligades a la liquidació de l'impost de societats, els gastos subvencionables han de ser comptabilitzats en el seu immobilitzat.  
  
Article 29. Gastos no subvencionables  
No tindran la consideració de subvencionables els gastos següents:  
  
1. Els gastos i pagaments que hagen sigut realitzats fora dels terminis d'execució del projecte o actuació i de justificació, respectivament.  
  
2. Els deguts a l'aplicació de l'Impost sobre el Valor Afegit (IVA) o qualsevol altre impost recuperable pel beneficiari.  
3. Gastos financers, derivats del pagament ajornat d'inversions o d'altres motius.  
4. Inversions en equips o instalacions usades.  
5. Les inversions de mera substitució.  
  
Article 30. Característiques dels projectes  
1. Per a les definicions de producte vitivinícola, productes relacionats amb els productes vitivinícoles, desenrotllament, centre d'investigació i desenrotllament i inversió intangible, cal ajustar-se al que disposa l'article 2 del Reial Decret 1079/2014.   
2. Els projectes han de demostrar que s'aplica un descobriment prèviament obtingut i que amb això es milloren els productes, procediments o tecnologies emprades pel solicitant.  
Per a això ha d'omplir-se el formulari intitulat Memòria tècnica que, una vegada presentat per l'entitat solicitant, es remetrà d'ofici a l'Institut Tecnològic de Viticultura i Enologia perquè el caràcter innovador del projecte reba informe favorable amb caràcter previ a la fase de baremació i proposta de concessió de l'ajuda.   
  
Aquelles solicituds que no obtinguen l'informe favorable esmentat podran entendre's desestimades.   
3. Els projectes d'inversió podran ser anuals o plurianuals, de manera que una mateixa resolució de concessió de subvenció podrà arreplegar operacions a justificar davant de l'Administració competent en exercicis FEAGA distints, amb les limitacions següents:   
a) Respecte a les operacions aprovades per a un exercici FEAGA determinat, la justificació per part del beneficiari davant de l'Administració competent haurà de realitzar-se abans del 30 d'abril d'eixe exercici FEAGA.  
b) En tot cas, el pagament de les ajudes ací regulades s'ha de fer abans de la finalització de l'exercici FEAGA 2018.  
L'incompliment d'estos terminis per raons imputables al beneficiari pot motivar que la seua concessió d'ajuda siga deixada sense efecte.  
4. En el cas de béns inscriptibles en un registre públic, ha de fer-se constar en l'escriptura esta circumstància, així com l'import de la subvenció concedida, i estes circumstàncies han de ser objecte d'inscripció en el registre públic corresponent.  
5. D'acord amb el que establix l'article 46.3 del TRLHPGV, quan les subvencions financen obres que exigisquen un projecte tècnic, este haurà de sotmetre's a informe de l'Oficina de Supervisió de Projectes o de tècnics designats per la mateixa conselleria amb caràcter previ al primer pagament de l'ajuda. Per això, en el supòsit d'inversions que incloguen obra, els projectes han de comprendre, almenys:  
a) Una memòria en què es descriga l'objecte de les obres, que n'arreplegarà els antecedents i la situació prèvia, les necessitats a satisfer i la justificació de la solució adoptada, amb detall dels factors de tot tipus a tindre en compte.  
b) Els plans de conjunt i de detall necessaris perquè l'obra quede perfectament definida, així com els que delimiten l'ocupació de terrenys i la restitució de servituds i la resta de drets reals, si és el cas, i servicis afectats per l'execució.  
c) El plec de prescripcions tècniques particulars, on es farà la descripció de les obres i se'n regularà l'execució, amb expressió de la forma en què esta es durà a terme, les obligacions de tipus tècnic que corresponguen al contractista, i la manera en què es durà a terme el mesurament de les unitats executades i el control de qualitat dels materials emprats i del procés d'execució.  
d) Un pressupost, integrat o no per diversos de parcials, amb expressió dels preus unitaris i dels descompostos, si és el cas, estat de mesuraments i els detalls necessaris per a la valoració.  
e) Un programa de desenrotllament dels treballs o pla d'obra de caràcter indicatiu, amb previsió, si és el cas, del temps i cost.  
f) Les referències de qualsevol tipus en què es fonamentarà el replantejament de l'obra.  
g) L'estudi de seguretat i salut o, si és el cas, l'estudi bàsic de seguretat i salut, en els termes que preveuen les normes de seguretat i salut en les obres.  
h) Tota la documentació que estiga prevista en normes de caràcter legal o reglamentari.  
i) Llevat que això resulte incompatible amb la naturalesa de l'obra, el projecte ha d'incloure un estudi geotècnic dels terrenys sobre els quals esta s'executarà.  
No obstant això, per als projectes d'obres inferiors a 350.000 euros, es pot simplificar, refondre o inclús suprimir algun o alguns dels documents anteriors sempre que la documentació resultant siga suficient per a definir, valorar i executar les obres que comprenga. No obstant això, només es pot prescindir de la documentació indicada en la lletra g de l'apartat anterior en els casos en què estiga previst en la normativa específica que la regula.  
6. L'inici de les operacions del projecte d'inversió prèviament a la resolució no implica cap compromís per part de l'Administració sobre la concessió de l'ajuda.  
  
Article 31. Ajudes  
1. S'aplicaran a la contribució de la Unió Europea els tipus màxims d'ajuda previstos en l'article 51 del Reglament (UE) núm. 1308/2013, del Parlament Europeu i del Consell.  
  
Article 32. Convocatoria, termini i lloc de presentació de solicituds  
1. Les solicituds d'ajuda es tramitaran i resoldran conjuntament en un únic procediment, d'acord amb el que establix esta disposició, i es presentaran en el registre general d'entrada de la conselleria competent en matèria d'agricultura, juntament amb la documentació que es determine en la convocatòria corresponent, davant dels ajuntaments que hagen subscrit el conveni corresponent per a la recepció de documentació dirigida a la Generalitat, les oficines comarcals de la conselleria, els seus servicis territorials d'Alacant, Castelló i València o en els llocs i pels mitjans a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
2. Quan es produïsca la convocatòria de les ajudes, la presentació també podrà fer-se per mitjans telemàtics, utilitzant els impresos i documents disposats en l'adreça electrònica ?http:/www.prop.gva.es?. Per a poder accedir a este sistema telemàtic, el solicitant ha de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'ha d'inscriure prèviament en el registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents que s'han d'aportar amb la solicitud no poden ser presentats de forma telemàtica, se'n farà l'entrega per registre d'entrada, dins del termini de presentació establit en l'orde.  
  
  
Article 33. Solicitud i documentació a presentar   
1. Són admissibles les solicituds d'ajuda de les persones interessades l'establiment de les quals és objecte d'inversió a subvencionar i es troba en el territori d'esta comunitat autònoma. En els supòsits de projectes de comercialització en un altre estat membre, les solicituds s'han de dirigir a l'òrgan competent de la comunitat en què es trobe ubicat el domicili fiscal del solicitant.  
2. Per a preservar l'efecte incentivador d'estes ajudes s'ha de comprovar que l'execució de la inversió l'ajuda de la qual se solicita no s'ha iniciat amb anterioritat a la presentació de la dita solicitud d'ajuda.   
Per a això, una vegada presentada la solicitud d'ajuda esmentada, el personal tècnic d'esta administració procedirà d'ofici a realitzar les actes corresponents de no-inici d'execució de la inversió. Esta acta de no-inici podrà ometre's en els supòsits de presentació per part de l'entitat solicitant d'acta notarial de no-inici de les inversions previstes.   
  
3. Les solicituds d'ajuda han de ser formalitzades per mitjà de la presentació i ompliment de l'imprés «Solicitud d'ajudes per a l'aplicació de la mesura d'innovació del Programa de Suport al Sector Vitivinícola de la Comunitat Valenciana», que figurarà en les convocatòries d'ajudes corresponents i aniran acompanyades de la documentació que determinen.  
4. Quan els documents exigits a les persones interessades per la normativa aplicable ja estiguen en poder de qualsevol òrgan de l'Administració actuant, el solicitant pot acollir-se al que establix l'apartat f de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que faça constar la data i l'òrgan o dependència en què van ser presentats o, si és el cas, emesos, i quan no hagen transcorregut més de cinc anys des de la finalització del procediment a què corresponguen.  
En els supòsits d'impossibilitat material d'obtindre el document, ben justificada en l'expedient, l'òrgan competent podrà requerir-ne al solicitant la presentació o, a falta d'això, l'acreditació per altres mitjans dels requisits a què es referix el document, amb anterioritat a la formulació de la proposta de resolució.  
5. No seran admeses a tràmit les solicituds que es presenten fora del termini establit en la convocatòria, i se'n resoldrà la inadmissió de conformitat amb el que establix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
6. La documentació que haja d'adjuntar-se a la solicitud ha de ser presentada en document original i una còpia, la qual ha de ser confrontada amb l'original per a enviar-la a l'òrgan destinatari, i l'original tornar-se al solicitant, d'acord amb el que preveu l'article 38.5 de la Llei 30/1992, de Règim Jurídic de les Administracions Públiques i del Procediment Administratiu Comú.  
7. En relació amb les declaracions responsables, estes comporten que les persones/entitats interessades disposen de la documentació pertinent acreditativa de les dades declarades. Si l'Administració comprova la inexactitud o falsedat de les dades declarades, este fet comportarà, amb audiència prèvia a l'interessat, deixar sense efecte el tràmit corresponent. Si esta conducta està tipificada com a infracció en la legislació aplicable, donarà lloc a la incoació de l'expedient sancionador corresponent de conformitat amb el que disposa el títol IV de la Llei 38/2003, de 17 de novembre, General de Subvencions.  
  
Article 34. Ordenació i instrucció del procediment  
1. La tramitació i instrucció del procediment correspon a la direcció general competent en matèria d'empreses agroalimentàries. Per això, examinarà les solicituds presentades en el seu àmbit competencial, quant a la seua conformitat amb el Reial Decret 1079/2014 esmentat i amb les necessitats estructurals detectades i requeriran al solicitant, si és el cas, la presentació de la documentació o informació a esmenar, o de l'addicional pertinent.  
2. Quan la solicitud no posseïsca els requisits o no s'adjunte la documentació que resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la direcció general competent en matèria d'empreses agroalimentàries de la conselleria competent en matèria d'agricultura requerirà el solicitant perquè en el termini de deu dies esmene la falta o aporte tots els documents preceptius, amb indicació que, si no ho feia, es considerarà que desistix de la petició, amb la resolució prèvia de la direcció general competent en matèria d'empreses agroalimentàries de la conselleria competent en matèria d'agricultura, que ha de ser dictada en els termes que preveu l'article 42 de la llei esmentada.  
3. Una vegada que s'examinen les solicituds i la documentació presentada i, si és el cas, esmenats els defectes, s'instruiran els expedients i serà procedent l'avaluació de les solicituds d'acord amb el que disposa l'article següent i segons els criteris de valoració establits en l'annex III d'esta orde reguladora d'estes ajudes.  
  
  
Article 35. Comissió d'avaluació i procés de valoració de les solicituds   
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, General de Subvencions, d'acord amb els criteris de valoració que s'indiquen en l'annex III d'esta orde.   
  
2. Es crea una comissió de valoració formada pel president, amb categoria de subdirector general, un secretari amb categoria de cap de servici i 3 vocals, caps de secció o tècnics de la direcció general.  
  
3. La comissió de valoració elaborarà una llista provisional amb els programes seleccionats prioritzats d'acord amb els criteris establits en l'annex de la present orde i l'enviarà a l'òrgan instructor perquè, a través de l'AVFGA o l'òrgan en què esta delegue, s'envie en format electrònic al ministeri competent en matèria d'agricultura abans de l'1 de maig de cada any.   
4. No s'inclouran en la proposta de llista definitiva els projectes d'inversió que en la fase de valoració no obtinguen un mínim de 12 punts.  
5. Per a la resolució de les situacions d'empat de puntuació que puga presentar-se en la confecció de la llista definitiva assenyalada en el punt anterior es tindran en compte els criteris de prioritat següents, en l'orde que s'indica:  
1r. En primer terme, seran prioritaris els projectes d'inversió el solicitant dels quals siga una entitat acollida a l'Orde APA/180/2008, de 22 de gener, o una entitat associativa prioritària reconeguda d'acord amb el Reial Decret 550/2014, de 27 de juny.  
2n. Si encara persistix la situació d'empat, seran prioritaris els projectes d'inversió el solicitant dels quals siga una organització de productors de vi reconeguda d'acord amb l'article 152 del Reglament (UE) núm. 1308/2013, del Parlament Europeu i del Consell, de 17 de desembre de 2013.  
3r. Si encara persistix la situació d'empat, seran prioritaris els projectes d'inversió el solicitant dels quals siga una cooperativa.   
4t. Si encara persistix la situació d'empat, seran prioritaris els projectes d'inversió el solicitant dels quals siga una pime.  
6. La direcció general competent en matèria d'indústria alimentària del ministeri competent en matèria d'agricultura elaborarà la proposta de llista definitiva i la sotmetrà a l'informe vinculant de la Conferència Sectorial d'Agricultura i Desenrotllament Rural, tenint en compte la dotació pressupostària disponible per a l'exercici FEAGA i la reserva de fons necessària per als exercicis següents.  
  
Article 36. Resolució  
1. Una vegada aprovada per la Conferència Sectorial d'Agricultura i Desenrotllament Rural la llista definitiva dels projectes d'inversió seleccionats, el director general competent en matèria d'empreses agroalimentàries resoldrà les solicituds corresponents a la Comunitat Valenciana i la notificarà als beneficiaris. El termini màxim per a la resolució i notificació del procediment serà de sis mesos comptats a partir de l'endemà de la finalització del termini de presentació de les solicituds. Si transcorre el termini de sis mesos i no s'ha notificat a les persones interessades cap resolució, s'entendrà desestimada la seua solicitud d'acord amb el que disposa l'article 25.5 de la Llei 38/2003, de 17 de novembre.  
2. Les solicituds seran resoltes per delegació pel director general competent en matèria d'empreses agroalimentàries, segons l'Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els distints òrgans administratius de la conselleria competent en matèria d'agricultura.  
3. En el cas de resolució positiva, els beneficiaris comunicaran a la dita direcció general en els dos mesos següents a la notificació de la resolució que l'accepten en els termes establits o, si és el cas, que hi renuncien. L'acceptació ha d'acompanyar-se de la constitució, en el mateix termini, d'una garantia de bona execució, d'acord amb les condicions previstes en el Reglament d'Execució (UE) núm. 908/2014, de la Comissió, de 6 d'agost de 2014, per un import del 15 per cent de l'import total de l'ajuda concedida, a fi d'assegurar la correcta execució del projecte.  
En el cas que l'interessat no procedira a aportar en el termini referit la documentació requerida en este apartat, la resolució dictada perdrà l'eficàcia, i se n'acordarà l'arxivament, la qual cosa es notificarà a l'interessat. De l'acceptació quedarà constància en l'expedient.   
  
4. L'obligació, d'acord amb l'article 23 del Reglament Delegat (UE) núm. 907/2014, de la Comissió, d'11 de març de 2014, serà aconseguir l'objectiu final del projecte d'inversió, amb un compliment de com a mínim el 70 per cent del pressupost inicial total aprovat per resolució de l'òrgan competent, i sempre que les inversions realitzades siguen operatives.  
5. La direcció general competent en matèria d'empreses agroalimentàries comunicarà al ministeri competent en matèria d'agricultura, abans de l'1 de desembre de cada any, les acceptacions, renúncies o desistiments que s'hagen produït dins del procediment, a l'efecte de poder disposar dels fons que s'alliberen, si és el cas.  
6. Així mateix, la direcció general competent en matèria d'empreses agroalimentàries emetrà les resolucions denegatòries corresponents motivades per als casos en què es desestime la solicitud d'ajuda i els recursos que, si és el cas, pertoquen.  
7. De conformitat amb l'article 4 del Reglament (CE) 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) 1290/2005, del Consell, pel que fa a la publicació d'informació sobre els beneficiaris de fons procedents de FEAGA, les seues dades seran publicades d'acord amb els dits reglaments i podran ser tractades per organismes d'auditoria i investigació de la UE i nacionals, per a salvaguardar els interessos financers de la UE.   
  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de les dades personals i a la lliure circulació d'estes dades. L'acceptació de la subvenció suposa per als beneficiaris l'autorització expressa a l'AVFGA per a l'arreplegada, incorporació als fitxers respectius i el tractament de les dades personals, així com per a conservar-les durant els terminis previstos en les disposicions aplicables.   
8. Les aprovacions de les solicituds degudament motivades i fonamentades establiran la inversió auxiliable, la quantia de les ajudes concedides com a percentatge de la inversió auxiliable, les anualitats en què es distribuïxen i el termini concedit al beneficiari en cada anualitat per a comunicar la realització de la inversió i per a justificar el pagament de les inversions realitzades.  
9. De conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la resolució del director general competent en matèria d'empreses agroalimentàries posarà fi a la via administrativa i s'hi podrà interposar potestativament un recurs de reposició davant del director de l'Agència Valenciana de Foment i Garantia Agrària (AVFGA) en el termini d'un mes, comptat des de l'endemà de la publicació o notificació, o directament un recurs contenciós administratiu davant dels jutjats contenciosos administratius en el termini de dos mesos.  
  
  
Article 37. Modificació dels projectes d'innovació  
1. El beneficiari podrà solicitar la modificació de les operacions previstes en un projecte d'innovació abans de l'1 de febrer de l'exercici FEAGA aprovat en resolució.  
2. Qualsevol modificació del projecte d'innovació aprovat que supose un canvi de beneficiari, terminis, variació de les operacions previstes o calendari d'execució, així com de qualsevol condició específica indicada en la resolució de concessió, requerirà l'autorització prèvia de l'òrgan competent de la comunitat autònoma després de la presentació de la solicitud corresponent.  
S'entén per variació de l'operació tota variació d'un o més conceptes de gasto del pressupost, en un percentatge igual o superior al 25 per cent de l'import total de la inversió inicialment aprovada i concedida. En tot cas, per a l'admissibilitat es tindran en compte les condicions i limitacions assenyalades a continuació:  
a) No s'admetran modificacions que alteren l'objectiu final del projecte.  
b) No s'admetran ni aprovaran modificacions que suposen un canvi de beneficiari, llevat que el nou siga resultant d'un procés de fusió o una transformació del tipus de societat, no s'alteren les condicions tingudes en compte per a la concessió de l'ajuda i s'exigisca al nou beneficiari la durabilitat prevista en la normativa.  
c) No s'admetran modificacions que suposen la no-execució en les condicions establides com a mínim del 70 % de la inversió subvencionable inicialment aprovada.  
d) Quan l'aprovació d'una modificació haja de comportar un increment de l'import aprovat en cada anualitat per a esta comunitat autònoma en conferència sectorial en un o més exercicis FEAGA, una vegada rebuda la solicitud de l'interessat per part d'esta administració es comunicarà eixa circumstància a la Direcció General de la Indústria Alimentària, que elaborarà una proposta i la sotmetrà a l'informe vinculant de la Conferència Sectorial d'Agricultura i Desenrotllament Rural tenint en compte la dotació pressupostària disponible.  
3. Independentment d'allò que s'ha esmentat en este article, per una resolució del director general competent en matèria d'empreses agroalimentàries podran aprovar-se excepcionalment modificacions de la resolució de concessió que no s'ajusten a les condicions indicades en els apartats anteriors, en els casos de força major o circumstàncies excepcionals en l'accepció de l'article 31 del Reglament (CE) núm. 73/2009, del Consell, de 19 de gener de 2009.  
4. Les modificacions que comporten un increment dels pressupostos aprovats per als projectes d'inversió no significaran increment de la subvenció concedida.   
5. Les modificacions que comporten una disminució dels pressupostos aprovats significaran la reducció proporcional de la subvenció concedida amb les conseqüències següents:  
a) El beneficiari manté la seua obligació de depòsit de garantia de bona execució quant als imports calculats sobre la concessió de subvenció inicial.  
b) Si la concessió de subvenció haguera sigut objecte d'un pagament derivat d'una bestreta de subvenció, s'iniciarà el procediment de reintegrament, llevat que el beneficiari haja presentat ja una solicitud de pagament vàlida que equivalga a un import d'ajuda igual, o superior, a l'import de subvenció anticipat.  
6. Si fruit d'una modificació es produïren alteracions que afecten la puntuació atorgada d'acord amb el procediment descrit en l'article 34.3, es procedirà a revaluar la solicitud i es determinarà la xifra de la nova puntuació.  
La nova valoració atorgada com a conseqüència de la revisió ha de ser comparada amb la llista definitiva de projectes d'inversió seleccionats seleccionats sobre la qual haja emés informe la Conferència Sectorial d'Agricultura i Desenrotllament Rural en què es va incloure la concessió de subvenció original.  
Per a garantir que els termes econòmics de la concessió de subvenció no superen els que en eixa llista correspondrien amb la nova puntuació, la concessió de subvenció podrà ser minorada, i podria arribar a ser deixada sense efecte en la totalitat.  
  
Article 38. Compatibilitat de les ajudes  
1. No es finançaran amb els fons del Programa Nacional de Suport les mesures que estan arreplegades en els programes de desenrotllament rural a l'empara del Reglament (CE) núm. 1698/2005, del Consell, de 20 de setembre de 2005, i del Reglament 1305/2013, relatius a l'ajuda al desenrotllament rural, les operacions d'informació i de promoció de productes agrícoles en el mercat interior i en tercers països arreplegades en l'article 2.3 del Reglament (CE) núm. 3/2008, del Consell, de 17 de desembre de 2007, i les mesures que estan arreplegades en el Reglament (CE) 1040/2002, de la Comissió, de 14 de juny de 2002, pel qual s'establixen normes particulars d'execució de les disposicions relatives a l'assignació d'una participació financera de la Comunitat per a la lluita fitosanitària i es deroga el Reglament (CE) núm. 2051/97, ni altres mesures finançades per instruments financers de la Unió Europea. No obstant això, per a la mesura d'inversions i segons el que establix l'article 59.1, els compromisos d'inversió aprovats des de l'1 de juliol de 2014 per als productes mencionats en l'annex XI ter de l'esmentat Reglament (CE) núm. 1234/2007, del Consell, de 22 d'octubre de 2007, s'hauran de finançar exclusivament amb els fons del Programa de Suport al Sector Vitivinícola Espanyol.  
2. En cap cas estes ajudes podran ser acumulades o completades amb altres ajudes nacionals o de les comunitats autònomes dedicades a la mateixa finalitat.  
  
Article 39. Termini per a la realització i justificació dels gastos en cada anualitat  
1. L'incompliment dels terminis previstos per a la comunicació de la finalització de la inversió i de la justificació dels gastos realitzats en cada anualitat significa la pèrdua de l'ajuda corresponent a l'anualitat en qüestió, o de la totalitat en cas d'una única anualitat.  
2. Per al pagament de l'ajuda cal que, abans de la data establida en la resolució com a final de la realització i justificació, les inversions es troben totalment acabades, la maquinària i equip instalats i els pagaments totalment justificats per mitjà de factures i justificants de pagament.  
  
Article 40. Bestretes  
1. El beneficiari podrà presentar a l'organisme competent de la comunitat autònoma una solicitud de bestreta que podrà arribar a la quantia establida en l'article 19.2 del Reglament (CE) núm. 555/2008, de la Comissió, de 27 de juny.  
2. El pagament d'una bestreta se supeditarà a la constitució d'una garantia bancària o una garantia equivalent a favor de l'òrgan competent de la comunitat autònoma per un import igual al 110 per cent de la bestreta, de conformitat amb les condicions previstes en el Reglament (CE) núm. 555/2008, de la Comissió, de 27 de juny de 2008, i en el Reglament d'Execució (UE) núm. 908/2014, de la Comissió, de 6 d'agost de 2014.  
3. Per a estimar una solicitud de bestreta és requisit indispensable que el beneficiari de la concessió de subvenció objecte de la petició haja acceptat la concessió i depositat la garantia de bona execució en els termes que preveu este reial decret. El termini per a presentar la solicitud de bestreta corresponent serà d'un mes a comptar de la data següent a aquella en què quede acreditada l'execució d'eixos dos requisits.  
  
A més, serà requisit per al pagament de la bestreta acreditar que l'empresa solicitant es troba al corrent de les seues obligacions tributàries i amb la Seguretat Social, així com les seues obligacions per reintegrament de subvencions.  
4. D'acord amb el que preveu l'article 19.2 del Reglament 555/2008, de la Comissió, de 27 de juny, els beneficiaris han de justificar el gasto de l'import total de la bestreta en l'execució de l'operació o el projecte dos anys després del seu pagament.  
5. Per al pagament del saldo de l'ajuda es descomptarà, si és el cas, la bestreta percebuda.   
6. Per a les bestretes concedides a la mesura d'innovació, segons l'article 76 del Reial Decret 1079/2014, els beneficiaris han de comunicar cada any a l'organisme pagador, abans del 31 d'octubre, una declaració dels gastos que justifique l'ús de les bestretes fins al 15 d'octubre corresponent i la confirmació del saldo restant de les bestretes no utilitzades en la data 15 d'octubre. Esta declaració de gastos es farà per primera vegada abans del 31 d'octubre de 2015.  
7. D'acord amb l'article 27.1a del Reglament Delegat (UE) núm. 907/2014, de la Comissió, d'11 de març de 2014, sobre alliberament de la garantia, les proves del dret a la concessió definitiva que han de presentar-se seran l'última declaració de costos i la confirmació del saldo a què es fa referència en els apartats 1 a 5.   
  
Article 41. Solicitud de pagament i justificació dels gastos   
1. L'import definitiu de la subvenció es liquidarà aplicant al cost de l'activitat efectivament realitzada pel beneficiari, d'acord amb la justificació presentada, el percentatge de finançament establit en la resolució de concessió, sense que en cap cas puga sobrepassar la quantia l'import de la resolució esmentada.  
La solicitud de pagament de la subvenció, dirigida al director general competent en matèria d'empreses agroalimentàries, es presentarà abans de la data establida en la resolució de concessió per a cada anualitat de l'exercici en què s'haguera concedit l'ajuda, en el registre general en els servicis territorials, o de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
2. La direcció general competent en matèria d'empreses agroalimentàries exercix per delegació de l'AVFGA, segons l'Acord de 13 de setembre de 2011 esmentat, la delegació de les funcions d'autorització de pagaments, així com la pràctica dels controls, la qual cosa es farà constar expressament quan les resolucions s'adopten per delegació.  
3. La subdirecció general competent en matèria d'empreses agroalimentàries serà la unitat responsable del correcte ompliment dels expedients de pagament de les ajudes acollides a esta orde, i per això demanarà als beneficiaris la documentació i els justificants de pagament.  
  
4. La justificació dels gastos es realitzarà per mitjà del compte justificatiu amb aportació de justificants de gasto (i extractes bancaris que acrediten la materialització del pagament de les factures), regulada en l'article 72 del RD 887/2006, pel qual s'aprova el reglament de la Llei 38/2003, de 17 de novembre, General de Subvencions. A la solicitud de pagament s'ha d'adjuntar la documentació següent:  
a) Memòria d'execució valorada, amb la relació de gastos, factures i justificants de pagament. A més, la memòria d'execució inclourà la relació de les diferències existents entre els treballs previstos i els realitzats i, si és el cas, la justificació de les causes excepcionals o de força major.  
  
b) Declaració del beneficiari sobre la no-solicitud o percepció de cap altra ajuda per a la mateixa inversió i que no es troba immers en un procés de reintegrament de subvencions.  
c) Declaració responsable relativa al compte bancari en què solicita l'ingrés de la subvenció, quan este compte no siga coincident amb el compte únic.  
d) En el cas d'adquisició d'edificacions s'ha d'aportar, a més, un certificat d'un taxador independent ben acreditat, o d'un òrgan o organisme públic degudament autoritzat, en què s'acredite que el preu de compra no excedix el valor de mercat, amb el desglossament del valor del sòl a preus de mercat.  
e) Factures o documents comptables de valor probatori equivalent, respecte del gasto, i acreditació dels pagaments. En tot cas, les factures han de presentar-se en original per a procedir a segellar-les i invalidar-les en la subdirecció general competent en matèria d'empreses agroalimentàries. L'estampillament indicarà la subvenció per a la justificació de la qual han sigut presentades i si l'import del justificant s'imputa totalment o parcialment a la subvenció. En este últim cas, s'indicarà la quantia exacta que resulte afectada per la subvenció. Una vegada realitzat l'estampillament, les còpies compulsades s'integraran en l'expedient i els originals es tornaran al beneficiari.  
f) Extracte bancari del compte únic a través del qual s'han fet els pagaments.  
g) Llicència d'activitat, en els casos en què siga necessària.  
h) D'acord amb l'article 31.4a de la Llei General de Subvencions i per als supòsits d'adquisició, construcció, rehabilitació i millora de béns inscriptibles en un registre públic, ha de fer-se constar en l'escriptura pública l'obligació de manteniment de la destinació de la inversió durant el període establit en la normativa que s'aplique, així com l'import de la subvenció concedida, i estes circumstàncies seran objecte d'inscripció en el registre públic corresponent.  
  
i) Acreditació de trobar-se al corrent del compliment de les obligacions tributàries i davant de la Seguretat Social, així com del reintegrament de subvencions, en el cas que no s'haja autoritzat prèviament a l'òrgan gestor d'estes ajudes la seua comprovació d'ofici.  
j) Per a les inversions que incloguen obra, el projecte realitzat per un tècnic competent en el cas de requerir-ho el tipus de l'actuació d'acord amb la normativa ha de trobar-se visat pel colegi corresponent en el moment de realització del primer pagament, llevat que el visat no siga obligatori d'acord amb el Reial Decret 1000/2010, de 5 d'agost. En el cas que el visat no siga obligatori, ha d'aportar una declaració responsable subscrita per un tècnic projectista o un director de l'obra. Així mateix, ha d'haver sigut informat favorablement per esta administració amb caràcter previ a la realització del primer pagament.   
  
k) En l'últim pagament ha d'aportar-se una fotocòpia compulsada de la llicència municipal d'obres o d'obertura, llicència ambiental municipal per a l'exercici de l'activitat, solicitud d'inscripció en el registre d'establiments agroalimentaris, inscripció en el Registre General Sanitari d'Empreses Alimentàries i Aliments i la resta de permisos o inscripcions necessaris concedits (en el cas que s'haja aportat únicament la seua solicitud en el moment de solicitud d'esta ajuda).  
  
l) Qualsevol altra documentació exigida per normativa de compliment obligatori, així com la indicada en la resolució de concessió a fi d'acreditar alguna de les circumstàncies o requisits necessaris per a concedir l'ajuda.  
5. El pagament de l'ajuda estarà supeditat a la verificació per part de la direcció general competent en matèria d'empreses agroalimentàries de les factures i documents mencionats anteriorment, esta comprovació inclourà, com a mínim, una inspecció in situ per a cada expedient d'ajuda.  
6. Tots els pagaments del projecte que faça el solicitant a partir de la data de presentació de solicitud d'ajuda s'hauran d'efectuar a través d'un compte bancari únic dedicat exclusivament a este fi.  
7. Una vegada completat l'expedient de pagament i a la vista de la documentació i de la proposta realitzada per la subdirecció general competent en matèria d'empreses agroalimentàries, el director general competent en matèria d'empreses agroalimentàries resoldrà sobre el pagament definitiu de l'anualitat o de l'ajuda.  
  
Article 42. Controls  
1. La subdirecció general competent en matèria d'empreses agroalimentàries efectuarà com a mínim una inspecció in situ per a cada expedient d'ajuda a fi de verificar la realització i el funcionament normal de les actuacions subvencionades.  
2. Si es comprovara en els controls que no s'ha complit l'objectiu del projecte d'inversió o que no s'ha executat com a mínim el 70 per cent del pressupost d'inversió aprovat, en ambdós casos per causes diferents de les de força major o circumstàncies excepcionals, que han d'estar adequadament justificades pel receptor de l'ajuda i acceptades per l'autoritat competent, s'exigirà el reintegrament de les quantitats abonades, i s'executarà la garantia de bona execució.  
  
3. El beneficiari tindrà dret a l'ajuda una vegada que s'haja confirmat que s'han realitzat i comprovat sobre el terreny una o diverses de les operacions previstes en la solicitud aprovada, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013, del Parlament Europeu i del Consell, de 17 de desembre de 2013.  
4. Per a complir el que establix l'article 71 del Reglament (UE) 1303/2013, sobre durabilitat de les operacions relatives a inversions, abans que finalitzen cinc anys des de la data del pagament del saldo, es realitzarà un control per mostreig aleatori en els termes especificats en la normativa comunitària per tal de comprovar que les operacions no han patit modificacions importants durant el dit període.  
  
5. El beneficiari ha de reintegrar els pagaments indeguts amb els interessos, segons el que establix l'article 97 del Reglament (CE) núm. 555/2008, de la Comissió, de 27 de juny de 2008. El tipus d'interés aplicable serà el de demora establit en la llei de pressupostos generals de l'Estat corresponent.  
  
Article 43. Pèrdua o minoració de l'ajuda  
Qualsevol alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.  
  
Article 44. Alliberament de garanties  
1. La garantia de bona execució tindrà validesa fins al moment del pagament del saldo i s'alliberarà quan l'autoritat competent n'acorde la cancelació, amb la comprovació administrativa prèvia i sobre el terreny que s'ha realitzat el projecte d'inversió, s'ha aconseguit l'objectiu final del projecte, s'ha executat, almenys, el 70 per cent del pressupost inicialment aprovat en inversions considerades operatives i està acreditada la situació del beneficiari respecte a les seues obligacions tributàries i davant de la Seguretat Social, així com pel reintegrament de subvencions, excepte en els casos de força major o circumstàncies excepcionals en l'accepció de l'article 2.2 del Reglament (UE) núm. 1306/2013, del Parlament Europeu i del Consell, de 17 de desembre de 2013.   
  
2. La garantia de la bestreta s'alliberarà quan la comunitat autònoma haja reconegut el dret definitiu a percebre l'ajuda de conformitat amb el que preveu l'article 19 del Reglament (CE) núm. 555/2008, de la Comissió, de 27 de juny de 2008. En cas de no tindre dret a l'ajuda, s'exigirà el reintegrament de les quantitats anticipades, amb els interessos generats, o s'executarà la garantia.  
  
Article 45. Reintegrament de les quantitats  
1. Són causes de reintegrament les previstes en els articles 36 i 37 de la Llei 38/2003, de 17 de novembre, General de Subvencions.  
2. El beneficiari ha de reintegrar els pagaments indeguts juntament amb els interessos, segons el que establix l'article 97 del Reglament (CE) núm. 555/2008, de la Comissió, de 27 de juny de 2008. El tipus d'interés aplicable és el de demora establit en la llei de pressupostos generals de l'Estat corresponent.  
  
Article 46. Règim d'infraccions i sancions  
El règim sancionador en la matèria regulada en la present orde és l'establit en el títol IV de la Llei 38/2003, de 17 de novembre, General de Subvencions.  
  
DISPOSICIÓ ADDICIONAL  
  
Única. Notificació i comunicació a la Comissió Europea  
Segons que disposa l'article 1, punt 4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes objecte d'esta orde, com que es troben finançades pel FEAGA, no estan subjectes a l'article 107, apartat 1, del Tractat de Funcionament de la Unió Europea, i per això no necessiten ser notificades expressament a la Comissió Europea.  
  
DISPOSICIONS TRANSITÒRIES  
  
Primera. Inversions   
1. El capítol segon no és aplicable a les solicituds presentades abans de l'1 de febrer de 2015, a les quals s'aplicarà l'Orde 24/2013, de 30 de desembre.  
2. No obstant això, per a totes les solicituds d'ajuda presentades després de la publicació d'esta orde, i per a acreditar documentalment el no-inici de les inversions, els serà aplicable així mateix l'acta de no-inici, notarial o de funcionari, establida en l'article 8.3, paràgraf segon, d'esta orde.  
  
Segona. Innovació  
Les solicituds presentades des de l'1 de febrer de 2014 fins a la entrada en vigor d'esta orde per al desenrotllament de nous productes, procediments i tecnologies segons el que preveu l'article 49 del Reial Decret 548/2013, de 19 de juliol, que remet a l'annex XV, apartat B, s'entendran presentades per a la mesura d'innovació segons el que disposa la present orde.  
  
DISPOSICIÓ DEROGATÒRIA   
  
Única. Derogació normativa  
Queda derogada l'Orde 24/2013, de 30 de desembre, de la Conselleria de Presidència i Agricultura, Pesca, Alimentació i Aigua, per la qual s'aproven les ajudes per a l'aplicació de la mesura d'inversió del programa de suport 2014-2018 al sector vitivinícola espanyol a la Comunitat Valenciana.   
  
DISPOSICIONS FINALS  
  
Primera. Règim normatiu  
Per a tot allò que no regula esta orde, s'aplicarà el que disposa la normativa comunitària; el Reial Decret 1079/2014, de 20 de desembre, per a l'aplicació de les mesures de suport per al període 2014-2018 al sector vitivinícola espanyol; la Llei 38/2003, de 17 de novembre, General de Subvencions; el Decret Legislatiu de 26 de juny de 1991, pel qual s'aprova el text refós de la Llei de la Hisenda Pública de la Generalitat Valenciana, i la resta de normativa comunitària, estatal i autonòmica d'aplicació vigent.   
  
  
Segona. Entrada en vigor  
La present orde entrarà en vigor a partir de l'endemà del dia de publicació en el Diari Oficial de la Comunitat Valenciana.  
  
València, 21 de gener de 2015  
  
El conseller de Presidència i Agricultura, Pesca, Alimentació i Aigua  
JOSÉ CÍSCAR BOLUFER  
ANNEX I  
Gastos considerats no subvencionables en projectes que preveuen l'elaboració de vins protegits per alguna figura de qualitat  
  
1. En l'elaboració de vins protegits per alguna figura de qualitat no seran subvencionables els depòsits, maquinària o instalacions que no contribuïsquen a l'obtenció de productes de qualitat, com ara:  
- Les premses conegudes com a contínues, en les quals la pressió és exercida per un caragol d'Arquimedes mentre avança sobre un contrapés.  
- Les màquines espremedores d'acció centrífuga, d'eix vertical.  
- Les pràctiques de precalfament del raïm o calfament dels mostos o dels vins en presència de brises tendents a forçar l'extracció de matèria colorant.   
2. La compra de bótes, llevat que siguen de nova adquisició i representen un augment del parc de bótes per increment de la capacitat del celler.  
3. La construcció o adquisició de depòsits no revestits de material inert.  
  
  
ANNEX II  
  
CRITERIS DE VALORACIÓ Puntuació   
màxima  
1. Característiques del solicitant:   
1.1 DIMENSIÓ DE L'EMPRESA SOL·LICITANT: si el solicitant és una xicoteta i mitjana empresa. 5 punts  
1.2 PROMOCIÓ DE LA IGUALTAT DE GÈNERE: en els casos de solicituds corresponents a persones físiques, si el solicitant és dona. 2 punts  
1.3 PROMOCIÓ DELS JÓVENS: en els casos de solicituds corresponents a persones físiques, si el solicitant és un jove agricultor, en els termes definits per l'article 2.1n del Reglament (UE) núm. 1305/2013, que, a més, acredite activitat com a viticultor, almenys, des de l'any anterior a la presentació de la solicitud d'ajuda. 2 punts  
1.3 PROMOCIÓ DE COOPERATIVES MENORS: Si el solicitant és una cooperativa de fins a 150 socis (inclusivament).   
3 punts  
1.4 PROMOCIÓ DE COOPERATIVES MAJORS: si el solicitant és una cooperativa amb més de 150 socis. 4 punts  
1.5. PROMOCIÓ DE LA FUSIÓ DE COOPERATIVES: si el solicitant és una cooperativa de 1r grau amb més de 250 socis i resultant d'un procés de fusió en els dos últims anys anteriors a la solicitud. 5 punts  
1.6 PROMOCIÓ D'ENTITATS ASSOCIATIVES PRIORITÀRIES:  
 si el solicitant és una entitat acollida a l'Orde APA/180/2008, de 22 de gener, o entitat associativa prioritària reconeguda d'acord amb el Reial Decret 550/2014, de 27 de juny, pel qual es desenrotllen els requisits i el procediment per al reconeixement de les entitats associatives prioritàries i per a la inscripció i baixa en el Registre Nacional d'Entitats Associatives Prioritàries, previst en la Llei 13/2013, de 2 d'agost, de foment de la integració de cooperatives i d'altres entitats associatives de caràcter agroalimentari. 6 punts  
1.7 PROMOCIÓ DE LES FIGURES DE QUALITAT: si el solicitant és un productor vitivinícola la producció del qual, almenys una part des de l'any anterior a la presentació de la solicitud d'ajuda, s'ha acollit a una figura de qualitat o producció ecològica. 5 punts  
1.8 PROMOCIÓ DE LA CERTIFICACIÓ: si les instalacions del solicitant disposen de certificació d'assegurament de la qualitat (BRC, IFS, ISO) o mediambiental. 3 punts  
1. Subtotal 35 punts  
2. Característiques del projecte:   
2.1 PROMOCIÓ DELS PRODUCTORS VITIVINÍCOLES:   
La inversió destinada a la transformació i comercialització de la totalitat de la producció de raïm propi del solicitant.  
 10 punts  
2.2 SUPORT AL VITICULTOR: el transformador disposa de contracte homologat per la Llei 2/2000 per a la totalitat del raïm, exclòs el raïm propi, amb els viticultors. 5 punts  
2.3 SUPORT A LA VITICULTURA INSULAR: la inversió es realitza en territori insular. 3 punts  
2.4 RECONEIXEMENT DE L'EXPERIÈNCIA EXPORTADORA: experiència exportadora en algun dels 3 exercicis anteriors a la presentació de la solicitud, amb almenys el 10 % del volum de producció del solicitant si es realitza en la Unió Europea (excepte Espanya). 5 punts  
2.5 RECONEIXEMENT DE L'EXPERIÈNCIA EXPORTADORA: experiència exportadora, en algun dels 3 exercicis anteriors a la presentació de la solicitud, amb almenys el 5 % del volum de producció del solicitant si és fora de la Unió Europea. 10 punts  
  
2.6 ABANDÓ DEL NUCLI URBÀ: la inversió suposa el trasllat de les instalacions de l'interior d'un nucli urbà a altres zones habilitades per a l'ús projectat. 7 punts  
2.7 EFICIÈNCIA ENERGÈTICA, HÍDRICA O GESTIÓ DE RESIDUS: almenys el 10 % del pressupost auxiliable solicitat es destina a la millora de l'eficiència energètica, la reducció del consum hídric o a la millora en el tractament i/o a la gestió de residus. 10 punts  
2. Subtotal 50 punts  
   
Total 85 punts  
  
  
  
  
ANNEX III  
Criteris de valoració en la mesura d'innovació  
  
CRITERIS DE VALORACIÓ Puntuació   
màxima  
1. Característiques del solicitant:   
1.1 Xicoteta i mitjana empresa. 3 punts  
1.2 Organització de productors reconeguda d'acord amb l'article 152 del Reglament 1308/2013. 5 punts  
1.3 Cooperativa fins a 150 socis. 3 punts  
1.4 Cooperativa amb més de 150 socis. 4 punts  
1.5. Cooperativa de 1r grau major de 250 socis i resultant d'un procés de fusió en els dos últims anys anteriors a la solicitud.  
 5 punts  
1.6 Entitat acollida a l'Orde APA/180/2008, de 22 de gener, o entitat associativa prioritària reconeguda d'acord amb el Reial Decret 550/2014, de 27 de juny, pel qual es despleguen els requisits i el procediment per al reconeixement de les entitats associatives prioritàries i per a la inscripció i baixa en el Registre Nacional d'Entitats Associatives Prioritàries, previst en la Llei 13/2013, de 2 d'agost, de foment de la integració de cooperatives i d'altres entitats associatives de caràcter agroalimentari.  
 6 punts  
1.7 La producció del solicitant pertany a una DOP/IGP o és producció ecològica. 3 punts  
1.8 Les instalacions del solicitant disposen de certificació d'assegurament de la qualitat (BRC, IFS, ISO) o mediambiental. 2 punts  
1. Subtotal 31 punts  
2. Característiques del projecte i la inversió:   
2.1 El projecte té com a objectiu el desenrotllament de mètodes alternatius al SO2. 10 punts  
2.2 El projecte té com a objectiu el desenrotllament de tècniques o tractaments per a controlar l'evolució i estabilitat del vi. 8 punts  
2.3 El projecte té com a objectiu el desenrotllament de mètodes o tècniques per a predir o controlar Brettanomyces i altres microorganismes alterants en celler. 6 punts  
2.4 El projecte té com a objectiu el desenrotllament de nous envasos o estratègies de control de la traçabilitat del producte. 10 punts  
2.4 El projecte té com a objectiu el desenrotllament de nous mètodes per a l'elaboració i conservació de vins amb baix grau alcohòlic. 3 punts  
2.5 El projecte té com a objectiu el desenrotllament de tecnologia per a la millora de l'eficiència energètica, la reducció del consum hídric o la millora en el tractament i/o la gestió de residus. 10 punts  
2.6 La inversió es realitza en territori insular. 3 punts  
3. Subtotal 50 punts  
Total 81 punts